text:
ORANJESTAD (AAN): Un deseo cu tabata existi pa basta tempo caba porfin a bira un realidad pa ANA.
Archivo Nacional Aruba ta digital y tin su propio website: www.ana.aw .
Archivo Nacional pa basta aña tabata accesibel online via die e website di gobierno (gobierno.aw), pero awor ta conta tambe cu un propiolugar online.
E website ta uno informativo, cu ta brinda e opportunidad na e bishitantenan pa sera conoci mas cu e departamento, trabaonan cu e ta eherce y servicionan cu ta worde brinda.
E coleccion di aña ta ensera archivo den forma di documento, potret, material audio-visual y digital. Entre otro tin: archivo di gobierno, archivonan priva, coleccion di potret y audiovisual. En total aña ta maneha y cuida, mas cu 15 kilometro di archivo, mas cu 1250 VHS y U-matic tapes y mas cu 100 mil potret.
Den un online-database riba e website e bishitantenan investigativo por haci nan investigacion den e coleccion di documentonan, potret y video. Tambe riba e website por haya un amplio splicacion di e servicionan cu aña ta brinda, entre otro: investigacion genealogico, resumen di famia, investigacion archivistico, sala di studio y digitalisacion. Riba e website tambe tin e coleccion di investigacion y publicacion cu aña a produci durante e añanan. E website tambe tin varios potret y un video cu ta mustra parti di e trabao di ANA.
Un potret cu mensualmente lo cambia a worde yama “prenda di luna”, cu ta un potret di Aruba di antaño cu ta cambia tur luna. E potret ta hiba nos back den tempo y ademas ta ensera un investigacion cortico di e contenido di e potret. E intencion di aña ta pa sigui amplia e website cu mas di e coleccion. Tambe si por tin un of otro comentario riba e potretnan cu nos publica, esakinan ta welcome pa medio di info@ana.aw.
E website a worde prepara y hinca den otro pa medio di e personal di aña mes, mientras cu e diseño di e website a worde financia pa Fundacion Amigonan di Archivo, pa cual aña kier a gradici e fundacion pa e gesto aki.


c: text/html

text:
ORANJESTAD – Ayera mainta te den oranan di atardi, Corte den Promer Instancia a trata e casonan di asalto arma riba Gemstones dia 30 November 2016 y La Estrella riba 14 Januari 2017. Loke a capta hopi atencion ta cu e grupo di e Venezolanonan basicamente a haci e asaltonan arma pa haya placa pa nan situacion financiero malo na Venezuela. Fiscal a condena esaki pisa. E castigonan exigi pa Fiscal tabata varia entre 1 aña y 6 luna di prison y 9 aña di prison.
E sospechosonan cu a presenta den sala di Corte ta e Venezolanonan E.M.G., H.D.B., O.C.T., E.C.A., e Colombiano R.R.V., e Arubianonan B.B., A.F. y e muher M.B.
ACUSACIONNAN
Fiscal a bisa cu E.M.G., O.C.T., E.C.A., A.F. y B.B. ta complice di e asalto arma La Estrella na Certified riba 14 Januari 2017.
E.M.G., A.F. y un tal K. ta sospecha di a haci e asalto arma riba Gemstones dia 30 November 2016.
Dia 17 Januari 2017, E.M.G. a wordo deteni cu arma di candela. E muher M.B. a wordo deteni despues cu a haya un cantidad di mas o menos 27 kilo di marihuana na su cas y diferente arma di candela.
ASALTO ARMA
Hues a cuminsa cu e Venezolano E.M.G. y puntra si ta berdad cu dia 30 November 2016 el a forma parti di e asalto arma riba Gemstones. El a admiti di a participa den e asalto arma. El a bisa cu e tabata arma y tabata para na porta. Despues el a bay paden. El a bisa cu e tabata hunto cu un tal K. y A.F. Segun E.M.G., K. y A.F. a bin cu e plan. Segun E.M.G. el a bin Aruba pa traha na dado momento el a perde trabou y nan a ofrece pa haci asalto y lo paga pa cada asalto arma 10 mil florin. El a acepta pa haya placa pa su situacion na Venezuela. E mesun anochi despues di asalto arma na Gemstones, el a haya mil dollar y na December 2016 el a haya 1500 dollar. El a bisa cu for di Gemstones el a haya mas cu 1 kilo di oro. Despues el a wordo acerca pa un muher pa otro asalto arma. E no tabata kier y a bisa cu el a pidi pa ta observador. E ora ey el a conoce O.C.T. (El Flaco) y B.B.
Hues a bisa cu E.M.G. ta wordo mira como e organisador di e asalto arma. Nan a purba haci asalto arma un biaha pero no a sigui pasobra La Estrella tabata sera. E.M.G. a bisa cu ta asina y cu e tabata e momento ey cu A.F. Di dos biaha e tabata cu B.B. den auto. Esnan cu a haci e asalto a bay riba brommer. Hues a puntra pakico E.M.G. tabata den auto. Segun E.M.G., nan a bis’e cu e mester tabata den auto hunto cu B.B. El a haya mey kilo di oro for di e botin di La Estrella. Segun E.M.G., esey ta loke e otronan a haya. Hues remarca cu si E.M.G. no a haci nada, pakico el a haya parti di e botin. Hues a sigui bisa, cu si E.M.G. ta forma parti di e organisacion pasobra el a haya e mesun parti cu e otronan cu si a haci e asalto arma a haya. 17 Januari 2017, Polis a detene E.M.G. pasobra e tabatin arma. Hues a puntra kico e tabata haci cu arma. Segun E.M.G. e arma ta di B.B. kende a dun’e pa warda.
Fiscal a remarca cu E.M.G. ta bisa cu e no a keda cu nada di Gemstones pero tin potret cu E.M.G. cu cadena grandi di oro bisti y cu esey ta procedente di Gemstones. Segun E.M.G. el a saca un potret ora nan a habri e botin pa despues wordo pisa. El a bisa cu el a haya 3 cadena y un armband cual a wordo desconta for di loke e mester a haya.
** E Arubiano A.F. a desmenti di tabata envolvi den asalto arma na Gemstones. Hues a mustra cu E.M.G. a ripiti den Corte loke el a declara na Polis caminda e ta mustra cu A.F. ta envolvi. Segun A.F. por mira claramente cu E.M.G. ta gaña. Segun A.F., nunca el a drenta Gemstones. Segun A.F. ta puramente gañamento di parti di E.M.G. El a bisa cu E.M.G. tabata su amigo y tabata conoce su cas. Pero e no tin nada di haci cu e asalto arma. Segun A.F. dia 17 Januari 2017 e y B.B. tabata hunto cu E.M.G. den bar ora el a wordo deteni cu arma di candela. A.F. a desmenti di tabata envolvi den asalto arma na La Estrella. Hues remarca cu tin otronan cu ta menciona su nomber di ta envolvi.
** E Arubiano B.B.a desmenti di tabata envolvi den e asalto arma na La Estrella riba 14 Januari 2017. Hues a mustra cu E.M.G. ta bisa cu e tabata cu B.B. Segun B.B., E.M.G. ta gaña riba dje. Hues a puntra pakico. Segun B.B., E.M.G. ta kere cu el a laga Polis detene. B.B. ta kere cu E.M.G. a horta e otronan y e ta tira culpa riba dje. B.B. a bisa Hues cu Polis a investiga su cas y no a haya nada. El a bisa cu E.M.G. a huur su auto y por bien ta cu el a haci e asalto arma cu su auto. Segun B.B. el a pone su auto riba social media pa bende y e ora ey Polis a bin riba dje. B.B. a bisa Hues cu si e tabata envolvi, e lo no bay cu su auto y tampoco lo bay pone su auto pa bende.
** E Venezolano E.C.A. tabata un di e asaltantenan riba La Estrella. El a bisa cu e tabata keda den un cas caminda un tal Darwin ta huur cu algun paisano. Nan a bay den auto y E.M.G. a dun’e un arma di plastic y e lo mester a baha cu O.C.T. Nan a bis’e pa coy tur joyas y pone den saco y bay riba brommer. El a ricibi su siguiente dia 3 mil dollar for di E.M.G. Segun E.C.A. e tabata nervioso y a bay aeropuerto pa viaha bay bek Venezuela. Na aeropuerto el a wordo deteni.
** E Venezolano O.C.T. a admiti di a haci e asalto arma na La Estrella. Segun O.C.T., E.C.A. a bis’e pa haci e asalto y cu tur cos lo bay ta facil. Su funcion tabata cu e ta drenta promer, controla tur cos y despues E.C.A. ta drenta y bay cu tur cos. E tabatin 4 dia na Aruba promer cu el a haci e asalto. O.C.T. a bisa Hues cu el a bin for di Venezuela ilegal mescos cu e otronan caminda su situacion financiero tabata hopi dificil y no por a mantene su famia. El a bisa cu el a bin Aruba pa haya un trabou pero door cu no por a haya trabou. E tabata anda cu hendenan cu a hink’e den e asunto aki. Hues a mustra cu a detene O.C.T. cu algun arma. Segun O.T.C. e revolver tabata di dje y e pistol tabata di E.C.A. El a bisa cu ora Polis a yega, el a kita nan for di mesa y sconde nan. El a bisa cu e revolver a wordo usa pa e asalto arma. El a bisa cu el a cumpra e revolver for di un persona pero no kier menciona nomber pa evita problema. E persona ta ilegal na Aruba y ta kere cu el a bay for di e isla.
Fiscal a remarca cu O.C.T. a declara na Polis cu el a puntra un conoci con e situacion tabata na Aruba y si pa haci asalto arma ta facil
** E Venezolano H.D.B. acusa di posecion di dos arma. Segun H.D.B. e armanan no tabata di dje. Un arma tabata di O.T.C. pero no sa di kende e otro ta. El a bisa cu e tabata den baño y ora el a Sali, Polis tabata den e cas. El a bisa cu si e tabatin arma e lo bende esaki pa manda placa pa su famia na Venezuela pa su yiu cu ta malo. El a bisa Hues cu door di no a manda placa, su yiu a muri. El a bisa cu e no a mira e armanan aki. El a bisa cu e no tin nada di haci cu e caso. Awor nan ta tira culpa riba dje. Segun H.D.B., e no tin nada di haci cu asalto arma. Hues a remarca pero H.D.B. tabata anda cu personanan cu tabata envolvi den asalto arma. El a bisa cu e tabata cushina pa nan y nan a bis’e cu nan lo dun’e algo.
** E Colombiano R.V. biba na Aruba, ta wordo acusa di posecion di dos arma den e apartamento hunto cu H.D.B. y O.C.T. R.V. a bisa Hues cu e no tin nada di haci cu e caso. E tabata traha cu real estate y a bay cobra huur. E tabata mas o menos 10 minuut na e cas y Polis a presenta. El a bisa cu regularmente e tabata bay cobra huur. Hues a puntra si R.V. sa di unda e placa ta bin. Segun R.V. e tabata djis pa cobra e huur. El a bisa cu e no a mira e armanan. El a bisa cu e tabata sinta na un mesa pero e armanan tabata poni bou di e mesa.
** E muher Arubiano M.B. ta wordo acusa cu entre Augustus 2016 – Februari 2017, e tabata den posecion di armanan y balanan. M.B. a desmenti e periodo. El a bisa cu ta 29 Januari 2017 un persona Darwin a trece e armanan. E persona a bis’e cu door cu e ta un persona bieu, Polis lo no pensa cu e tabatin arma. El a bisa cu e tabatin 2 rifle, un saco cu balanan cu no ta di berdad y un cantidad di marihuana. Hues a mustra cu na December 2016 tambe M.B. a warda armanan cu tabata den un tas preto. El a bisa cu e no a mira nan. El a bisa cu e tabatin 9 bloki di marihuana. Ta tres biaha a warda 9 bloki cu ta suma 27 kilo di marihuana cu el a warda pa Darwin.
EXIGENCIA DI FISCAL
Ta asina cu Hues a tene un pausa un rato, mirando cu a dura oranan largo cu e interogacion di e sospechosonan. Despues di e pausa a sigui cu e parti di situacion personal di cada sospechoso y despues Fiscal a bin cu su parti. Fiscal a bay hopi detaya riba con un grupo di Venezolano hunto cu algun Arubiano ta sera cabez pa bay haci asaltonan arma.
Na opinion di Fiscal, hendenan cu pasa e experiencia aki, hopi biaha ta keda afecta pa hopi tempo. El a condena totalmente e hecho cu e grupo a bay haci asalto arma pa yega na placa pa nan por yuda nan famia na Venezuela. Fiscal ta haya tur culpable y cu mester manda un señal bon cla cu no ta tolera esaki na Aruba.
CASTIGO
Fiscal ta considera E.M.G. como un di e organisadornan pa e asalto arma riba Gemstones y La Estrella. El a exigi 9 aña di prison p’e.
E sospechoso A.F., kende ta nenga retundamente di tabata envolvi den e asalto arma riba Gemstones, Fiscal ta haya cu e tambe ta hinca den e planeamento di e asaltonan y a exigi 9 aña di prison.
Pa e sospechoso O.C.T., kende a admiti tambe di a haci e asalto arma, el a exigi 5 aña y 6 luna di prison. Pa B.B., kende ta nenga di ta envolvi den e asalto na La Estrella, Fiscal ta consider’e un coordinador y a exigi 5 aña di prison.
Pa e sospechoso E.C.A., kende tabata un di e asaltantenan riba La Estrella, Fiscal a exigi 4 aña y 6 luna di prison.
Pa H.D.B., kende tabata den e apartamento cu e dos armanan y ta bisa di no sa nada di asalto arma, Fiscal a exigi 2 aña di prison.
Pa e muher M.B., kende tabatin armanan y un lote grandi di marihuana scondi na su cas, Fiscal a exigi 24 luna di prison di cual 8 luna ta condicional.
Pa R.R.V., kende a bisa cu e no sa nada di e armanan ora cu Polis a yega pa haci razia, Fiscal ta hay’e culpable y a exigi 18 luna di prison.
Ta asina cu tanto M.B. y R.R.V. actualmente ta liber. Aki tres siman ora cu sentencia cay lo haya sa si nan ta keda liber of nan ta wordo deteni den sala di Corte despues di sentencia.

robotstxt: allowed

filter: keep


text:
Oranjestad - Nos pais ta pasando den retonan grandi. Gabinete Wever-Croes no tin e culpa di tur loke ta socediendo na Aruba, pero nos tin e responsabilidad si pa enfrenta e retonan y soluciona e problemanan.
N’e momentonan aki, Aruba no tin mester di hendenan cu ta tira culpa riba otro of hendenan cu no kier a carga nan responsabilidad y cu awo si direpente kier sali y bisa cu nan ta cla pa carga nan responsabilidad awo si. Awo ta e momento cu nos tur mester uni como un solo pueblo y enfrenta e retonan hunto.
RETONAN SOCIAL:
Nos a enfrenta retonan social enorme den nos pais. Y ainda nos ta enfrentado e retonan aki. Mesora Gobierno a bin cu un crisis plan social. A busca asistencia di e instancia internacional UNICEF. Poco Poco Gobierno ta haya e sosten y ta gosa di e confiansa atrobe cu un tempo nos tawata gosa di dje.
RETONAN ECONOMICO:
Nos a enfrenta retonan economico. E crecemento economico casi no tawata visibel na Aruba si no tawata pa tursimo. Gabinete Wever-Croes awo tin un vision cla, tangible, concreto y realistico. No visionnan di pilarnan enormemente grandi cu no ta realisa nan mes. E vision di Gobierno ta contene 5 area tangible cu nos tur por traha hunto y saca benificio pa Aruba.
RETONAN FINANCIERO:
Ainda nos tin retonan financiero. Nos ta gradici na Dios cu nos ta riba e bon caminda pa sali di e retonan aki. Nos tin un plan financiero y ta hayando sosten pa cu esaki. Ainda nos ta den negosacion cu Hulanda pa finalisa e discucionnan riba supervision y no cumplimento cu leynan. Gabinete Wever-Croes ta conta cu e asistencia di IMF ainda na Aruba. Nos a haya asistencia di Worldbank tambe. Di e manera aki, Gobierno ta poniendo orden den tur e temanan cu antes no tawata haya atencion debido.
E reto di mas grandi den nos situacion financiero ta keda e gastonan di personal cu tin preocupacion di Gabinete Wever-Croes. E enfasis den e dianan cu a pasa y e dos simannan venidero lo ta e areglo di VUT pa empleadonan publico cu ta sinti cu nan ta cla cu nan carera como ambtenaar, por tuma e decision pa bay cu VUT. Aparte di VUT, tin varios desicionnan y pasonan tuma pa baha e gasto di personal.
Gabinete Wever-Croes a cumpli cu e palabacion cu lo yega na e deficit pa otro aña di 25 miyon florin cu ta 0.5 porciento. Teniendo na consideracion cu e aña aki nos tawata un un deficit di 130 miyon florin, y bahando e gastonan nos a logra un deficit di 25 miyon florin, pueblo por comprende e magnitud di e trabounan cu a wordo haci.
Gabinete Wever-Croes tin su retonan. Pero un reto no mester bira un problema. Un reto ta un posibilidad pa busca un solucion. Den cada reto, Gabinete Wever-Croes a bin cu un plan, un vision y un determinacion pa soluciona nan.
Mi kier gradici tur esnan cu ta sostene nos vision y cu ta gana e confiansa bek den Gobierno aki na Aruba y internacionalmente. E sosten y confiansa di boso tur ta duna nos animo pa nos continua. Y hunto nos ta trece bek progreso y bienestar pa Aruba.


text:
SETAR ta informa cu pa motibo di derechonan di transmission den Caribe, FOX Sports, canal 142, ta bira FOX Deportes.
FOX Deportes ta un canal amplio cu programacionnan amplio y diversifica, cu ta inclui UEFA Champions League, Bundesliga, y sin laga afor e deportenan yena cu accion, manera UFC y Premier Boxing Champions.
E cambio aki ta uno fuera di alcance di SETAR sin embargo SETAR lo keda haci su maximo esfuerzo pa trece canalnan interesante y cambionan positivo pa tur clientenan di cable tv.
Pa cualkier pregunta por tuma contacto libremente cu SETAR na Telefon 525-1700.


text:
SETAR ta contento di anuncia cu ta bay amplia e channel lineup di Cable Digital. Esaki ta na beneficio di clientenan pa disfruta di mas canal High Definition (HD) cu ta duna un mihor calidad di imagen y audio.
Canalnan nobo cu ta bin ta manera Unicable y Bandamax. Ademas a cambia algún canalnan existente cu ta bin awor den High Definition manera otro Cinecanal HD, Cinemax HD, Telemundo HD, FOX Life HD, y mucho mas.
Hunto cu e cambio aki, SETAR ta informa tambe cu lo tin cambio den diferente number di canal diamars dia 8 di augustus, 2017
Introduccion di e canalnan nobo ta tuma lugar diaranson dia 9 di augustus, 2017.
Pa e cambionan di canal, por bishita e pagina di SETAR y download e channel lineup nobo. Tambe por bishita cualkier Teleshop di SETAR y busca libremente un folder di e channel lineup.
Tur e cambionan aki tabata necesario pa por sigui brinda un mihor calidad di servicio na clientenan di Cable Digital.
Pa cualkier pregunta por tuma contacto cu nos na Telefon 525-1700, WhatsApp na 597-9999, of email na customercare@setar.aw.


text:
ORANJESTAD – Xander Bogaerts por wordo considera un di e mihor shortstop di Grandes Ligas. Ayeranochi e astro Arubano Xander Bogaerts un biaha mas ta luci ora cu e ta bati dos triple contra di St. Louis Cardinals. E di dos triple a bin na momento crucial ora cu Boston tawata atras 4-2, Pedrioa ta embasa cu base por bola y Bogaerts ta pone bala den cura pa asina Pedroia ta anota, Bogaerts ta anota ariba un fly di sacrificio di Andrew Benintendi pa asina Red Sox empata 4-4.
Ta te den di 13 inning cu Boston Red Sox ta anota por medio di un hit di Chris Young pa asina bai cas cu un victoria di 5-4 ariba Cardinals.
Locual ta algo unico pa Bogaerts ta cu e ultimo biaha cu un shortstop di Boston Red Sox a bati 2 triple den e mesun wega tawata na anja 1947 ora cu Johny Pesky ta hunga shortstop.
Xander Bogaerts ta batiando pa un averahe di .338 cu 46 hit den 35 wega, di 5 mihor batiador den Liga Americana.


text:
Historia cortico di SV Britannia
SV Britannia a cuminsa den e prome añanan di decada 1950 ora cu grupo di hobennan tabata hunga futbol den cualkier tereno habri cu...
Rockets Baseball Organisation a bautisa nan uniform
Riba diabierna 12 di Oktober 2018 na veld di Santa Cruz Rockets a tuma lugar e bautismo di uniform di e sigiente 3 teamnan...
Chiara Petrocchi y Monica Pimentel a sali pa Las Vegas
E siman aki Chiara Petrocchi y Monica Pimentel a biaha pa Las Vegas pa participa den e President's Cup. 1595 atleta a registra for...
Mas di 40 atleta di scolnan di Taekwondo di Aruba selecta...
Un total di 46 atleta di 7 scol di Taekwondo di Aruba a wordo selecta pa Best of the Best 2018. Recientemente Brazil Taekwondo Stichting a reuni hunto cu...
Torneo di Reino cu final exitoso
Diabierna a tuma luga e gran final di Torneo di Reino unda cu 5 diferente pais den Reino a participa den weganan di futbol...
Macuarima Spark Elektra ta elimina Spuiters y ta pasa pa semi...
Campeonato HEINEKEN fast pitch di Aruba Softball Bond dedica na baluartenan Chin Thiel ( q.e.p.d) y e trabuco Wilbert “Wiwi” Maduro ta yegando poko...
Play off di Aruba Softball Bond poco poco yegando su final
Campeonato HEINEKEN fast pitch poco poco ta yegando su final. Diasabra ultimo riba veld di Dragon Hitters e ekipo di Macuarima ta elimina Spuiters...
Emocionante di dos edicion di Futbol Aruba Ballon d’Or campeonato 2017-...
E evento di Futbol Aruba Balon D’Or 2018 a bira realidad den su di dos edicion. Riba e anochi aki Aruba a haya di...
Programa “Hoben Activo, Hoben Feliz” ta sigui despues di vakantie
Recientemente Minister di Turismo, Salubridad publico y Deporte Sr. Dangui Oduber hunto cu IBiSA a introduci e programma “Hoben Activo, Hoben Feliz”. E meta...
Toreno di Reino a inicia den gran forma
Diamars a inicia e gran Torneo di Reino na Compleho Deportivo Frans Figaroa. Presenta pa inaugura e Torneo tabata Prins Pieter-Christiaan conhuntamente cu Gobernador...
“Futbol Aruba Ballon D’Or 2018” lo tuma luga diabierna 5 di...
E di dos edicion di e premiacion nan pa e miho futbolistanan di Aruba lo bira un realidad Diabierna 5 di October na The...
Spuiters ta sorprende Macuarima Indians
Play Off HEINEKEN fast pitch di Aruba Softball Bond dedica na baluartenan Chin Thiel ( q.e.p.d) y e trabuco Wilbert “Wiwi” Maduro a continua...
Atletanan di Aruba a termina na di 5 luga den Carifta
Den e fin di siman tras di lomba, e hoben delegacion di triathlon a competi na Trinidad and Tobago den e campeonato di Carifta...
Tri-atletanan di Aruba a competi den CARIFTA 2018
Despues di basta luna di preparacion un grupo di seis hoben tri-atleta di Aruba a competi riba plata forma internacional den e CARIFTA Triathlon...
Reunion general di Racing Club Savaneta
Pa medio di esaki RCS ( Racing Club Savaneta)ta invita su miembronan pa un reunion general cu ta tuma lugar riba 4 di octuber...
Softball A klas: Blackhawks lo enfrenta Celebrities diaranson
Campeonato di Aruba Softball Bond a cana sublime den tur tres Liga e aña aki. Den categoria A-Klas Blackhawks kende a clasifica number 1...
San Nicolas Taekwondo Center a sali best team den e Aruba...
Diasabra ultimo Master Eric Barry di San Nicolas Taekwondo Center su team di 7 atleta a bringa y a gana varios pelea cu a...
Sprint Triathlon lo ta diadomingo 14 di oktober na Boca Catalina
Despues di a organisa e Duathlon Nacional, e federacion di triatlon Arubano, ATA lo organisa un otro tremendo evento pa nan tri-atletanan e biaha...
Cinco hungado di Reino Hulandes den play-off di Grandes Ligas
Diamars, 2 di october e Major League Baseball play-off’s lo cuminsa. E bataya anual pa un luga den e World Series, unda cu lo...
Curaçao Taekwondo bònt cu kampamentu na Sto Domingo
Fetaeko (Curaçao Taekwondo bònt) a manda 5 Taekwondista pa un kampamentu internashonal ku a tuma lugá na Santo Domingo dia 24 sept. Pa 1...


text:
DEN HAAG– Minister Plenipotenciario, sr. Guillfred Besaril a reacciona hopi contento riba e accion di Gobierno di Aruba pa a saca un declaracion provisional den cual ta anuncia cu Aruba tin un rijbewijs nobo y cu proceso e pa registracion internacional ta den pleno tramite. E declarion en cuestion tin tambe un specimen di e rijbewijs cu tur detayes di e Aruba su rijbewijs. Minister di Husticia mr.
Andin Bikker no a tarda riba na tuma accionnan concreto, despues di a ser notifica entro otro pa su collega Minister sr. Besaril, cu Cas di Aruba a ricibi hopi keho di diferente persona na Hulanda,
Belgica y Alemania cu na momento cu nan kier sea cambia nan rijbewijs di Aruba pa esun di
Hulanda of cu nan wordo controla pa autoridad na otro paisnan den Europa, cu nan ta tende cu e
rijbewijs di Aruba no ta wordo reconoci.
Den e caso specifico di Belgica, Cas di Aruba a hasta ricibi corespondencia di e instancia concerni den cual detayadamente ta ilustra cual ta e diferencianan entre e rijbewijs registra pa Aruba y esun presenta pa un cuidadano residencia na dicho Pais cu e consecuencia pa e ciudadano cu no por a tratramita e cambio di rijbewijs. Embahada di Hulanda na Belgica tampoco por a duna e yudansa necesario enbista di no tin un specimen y tur informacion di e rijbewijs nobo di Aruba. Segun “Dienst Rijbewijs van de FOD Mobiliteit en Vervoer” di Belgica ta dos tipo di rijbewijs so ta wordo reconoci; esun di papel roos y e rijbewijs den forma di carnet cu Aruba a introduci como remplasante di esun di papel prome cu 2015.
‘Esaki ta accentua un biaha mas e rol importante di Cas di Aruba. No solamente den caso di
Gobierno y su retonan cu politica di Den Haag, pero pa tur asunto cu ta regarda e comunidad
Arubano residencia na Hulanda of otro paisnan di Europa,’ segun Minister Plenipotenciario Besaril.
E mandatario ta sumamente agradecido na su collega Minister di Husticia sr. mr. Andin Bikker cu a actua rapido y eficaz riba e asunto aki. E “statement” y e specimen di e rijbewijs a wordo manda pa Vertegenwoordiger van Nederland in Oranjestad (VNO), Cas di Aruba y Consulado di Merca na
Curaçao. Minister Besaril a termina remarcando: ‘Di e manera aki Gabinete Wever-Croes ta sigui afronta tur reto, como un equipo. Muy apesar di e complexidad, tardansa of incombenientenan cu por encontra cune’.


text:
Bunita ceremonia di apertura di e baseball Latino Americano Junior League na Aruba.
Diasabra ultimo a duna inicio na e campeonato Latino Americano di Junior League Baseball cu ta tumando luga aki na Aruba e dianan7 pa 15 di Juli den stadion di NadiCroes/Crimo Angela na Santa Cruz. E campeonato conoci como e Junior League Latin American Series ta un evento internacional cu ta tuma luga un siman pa aña, den cual e miho ekiponan di baseball den e edad di 13 y 14 añacu tabini for di e islananCaribense y di paisnan Latino Americata topa otro. E paisnan participante na e campeonato Latino Americano tumando luga riba nos isla ta Panama, El Salvador, Corsou, Republica Dominicana, Venezuela, Puerto Rico hunto cu Aruba 1 y Aruba 2. Nos dushi isla di Aruba tin dos equipo participando den e campeonato aki, y den pasadonos a yega di gana e serie aki na mas cu un ocasion. E ceremonia di inauguración diasabra tabata grandi cu a inicia cu un bunita desfile di tur e ekiponan bisitando nos isla for di exterior combina cu un baile di cada pais participante. No por laga afor di bunita show di baile cu henter e atardi pa anochia entretene esnan presente. Despues cu a toka e himnonan di tur país participante, e conocido trompetista di Aruba, Sr. Nelson Tromp a toka e tonoglorioso Aruba Dushi Tera. DA di Aruba Little League, Sr. Rhudy Donata, hunto cu Minister di Deporte, Sr. Dangui Oduber a hiba palabra mientras a mustra nan satisfaccion cu Aruba por host un evento di caliber manera e campeonato Latino Americano di baseball Junior League. Mas cu claro a desea tur equipo hopi exito. Mesterbisa cu e Presidente di Little League Latino America, Sr. Carlos Pagan tambe a bini Aruba specialmente pa e campeonatoaki. Por ultimo a honra umpire Obry Maduro cu un bunita plakaat pa tur suanjanan di dedicacionna e deporte di baseball Little League.
Stichting Sportsubsidie Aruba y Lotto ta masha contento di por a yudasubisdia e baseball hubenil internacional Latino Americano di Junior League na Aruba. Esaki sin duda ta un bon momento pa “brand” e bon nomber di nos dushi isla cerca nos bishitantenan di exterior y alabes contribui grandemente na e deporte di baseball unda semper nos a resalta.
Un palabra di pabienna e ComisionOrganisador cu a trahaincansablementeparealisa e baseball Latino Americano di Junior League na Aruba.


text:
SETAR como compania inovativo a forma parti di e hurado den persona di Suzy Maduro, pa e tremendo Hackaton Oranjestad cu a tuma lugar diasabra dia 13 di mei 2017. Bureau Innovatie, Camara di Comercio di Aruba y representación di Hulanda na Aruba VNO a organisa e evento aki cu a saca talento y ideanan hopi nobo for di e hobennan cu a inscribi den teams.
E team cu a ganador tabata Monumnt y nan a ricibi un premio adicional di SETAR for di man di Suzy Maduro, Corporate Communications Manager di SETAR.


text:
Kralendijk Boneiro:Aki ta sigui e noticianan policial di Boneiro. Notisianan di polis di djaluna 12 di yüni te ku djárason 14 di yüni 2017.
Riba djaluna 12 di yüni a drenta keho di kiebro den un kas situá na Kaya Dr. J.G. Hernandez. A bai ku entre otro un lèptòp kolo pretu di marka Asus, un lèptòp kolo shinishi di marka HP, un oloshi kolo oro/plata di marka Anne Klein, algun joya, un tas di lomba, un telefòn selular bieu di marka Samsung, un tas di makiahe di marka MAC i un kargadó kolo di plata. E kiebro a tuma lugá entre 7 or i 11.45 or di mainta. A drenta keho tambe di un kiebro den un pakus situá na Sorobon. For di aki a bai ku diferente paña. E kiebro a tuma lugá entre djadumingu 11 di yüni, pa mas o ménos 6.15 or di atardi i djaluna 12 di yüni, pa mas o ménos 6.30 or di mainta. Mas lat riba e mesun dia un aksidente ku un skuter a tuma lugá riba Bulevar E.E.G. Dos turista a dal den asera dor di falta di eksperensia i a kai. Ámbos víktima tabatin raskunan na nan kurpa i e pasahero tabatin un wesu di wea di funchi kibra. Ambulans a transportá ámbos víktima pa hospital pa tratamentu médiko. Pa mas o ménos 10 or di anochi sentral di polis a risibí notifikashon di un atrako arma riba un kas situá na Kaya Chroom. Dos hòmber ku kara tapa, full na pretu i armá ku arma di kandela, tabata eksigí cannabis i sèn for di e habitantenan. E hòmber di kas ta haña cannabis riba reseta di su dòkter pa motibunan médiko. Nan a bai ku un pòtmòni.
Riba djamars 13 di yüni, entre 9.45 or i 10.45 or di mainta, a bai ku kuater tapa di wil for di un outo di marka Toyota Yaris ku tabata stashoná riba un sitio di stashoná situá na Kaya Soeur Bartola. Tambe dos aksidente a tuma lugá; un entre un outo di famia i un ‘loader’ riba Kaya Dr. J.G. Hernandez, alrededor di 7.45 or di mainta i un entre dos outo riba Kaya G.F. Croes, alrededor di 11 or di mainta. Den ámbos kaso ambulans a bin na e sitio i sea a hiba víktimanan hospital pa tratamentu médiko òf a trata víktima (nan) na e sitio mes. Mas lat riba e mesun dia a drenta keho di kiebro den un akomodashon turístiko situá na Bulevar E.E.G. for di kaminda a bai ku entre otro un iPad kolo di plata di marka Apple, un iReader di marka Amazon, un telefòn selular kolo pretu i sèn kèsh. E kiebro a tuma lugá entre 6.30 or i 9.15 or di anochi.
Riba djárason 14 di yüni a drenta keho di kiebro den un kas situá na Kaya Alemania. A bai ku entre otro un telefòn selular di marka Blue i un pòtmòni ku sèn kèsh.


text:
Features
- Fight your friends around the world or in the same room with the only title to utilize the full capabilities of Nintendo?s online network at launch
- Play as 35 fighters ranging from classic world warriors like Ryu, Ken, Guile and Chun Li
- Figurine Mode - the collectible meta-game allows your chosen figurines to automatically battle those of other 3DS players
- A new over-the-shoulder camera option has been added, offering an exciting new perspective of the action
- Play a game with a friend using the ever-popular Ryu, even when they don't have a cartridge
Used Game Policy
Tene cuenta cu esaki ta un wega uza. Si den e case di e wega bo ta haya un code cu a bin cu pa "DLC" of "Free subscription". E chens ta grandi cu esaki no lo traha mas paso nan a wordo uza caba. Tur nos weganan ta getest pa zorg cu nan ta trahando. Pa e weganan aki, nos no por refund.
Cumprando un "Used Game" serca eCards Aruba. Esey kiermen bo ta acuerdo cu nos Used Game Policy.
Tene cuenta cu esaki ta un wega uza. Si den e case di e wega bo ta haya un code cu a bin cu pa "DLC" of "Free subscription". E chens ta grandi cu esaki no lo traha mas paso nan a wordo uza caba. Tur nos weganan ta getest pa zorg cu nan ta trahando. Pa e weganan aki, nos no por refund.
Cumprando un "Used Game" serca eCards Aruba. Esey kiermen bo ta acuerdo cu nos Used Game Policy.
Tene cuenta cu esaki ta un wega uza. Si den e case di e wega bo ta haya un code cu a bin cu pa "DLC" of "Free subscription". E chens ta grandi cu esaki no lo traha mas paso nan a wordo uza caba. Tur nos weganan ta getest pa zorg cu nan ta trahando. Pa e weganan aki, nos no por refund.
Cumprando un "Used Game" serca eCards Aruba. Esey kiermen bo ta acuerdo cu nos Used Game Policy.
Nos doel ta pa offrece e miho manera pa trece e eCards serca bo, sea ta via email of home delivery. Nos ta zorg pa bo ricibi bo eCards dentro 24 ora. Nos a yega di deliver caba na varios cliente caba y di tur esakinan nos ta keda mehora riba e manera cu nos ta deliver, pa asina segura y garantisa cu bo lo ricibi e miho servicio ora bo bestel serca nos.
Ora nos ricibi bo pedido nos lo traha riba dje dibiaha volgens dos stap.
-
Processing time:
Kinan nos ta controla e order, prepara e eCards y e packaging. Mane esaki ta cla bo lo ricibi contact di nos cu bo order ta cla pa delivery. Depende na e ora cu nos ricibi bo order, esaki por dura entre 30 minuut cu 2 ora. Si e order ta delivery via email, bo lo ricibi bo eCards dibiaha despues cu e stap aki a keda cla.
-
Delivery time:
Esaki ta referi riba e tempo cu lo dura pa bo recibi bo eCards despues cu stap uno a keda cla. Despues di processing e eCards lo ta cla pa wordo busca pa delivery sea mainta entre 9:00 - 11:00 am of anochi entre 6:00 cu 8:00 pm. Mane bo eCards ta na caminda, nos lo tuma contact cubo pa lagabo sa, ki ora asina nos lo yega cu bo eCards cual por ta entre 15 minuut cu 2 ora.
Nos ta deliver eCards na tur regio di Aruba.
Nos delivery times ta:
8:00 am - 10:00 am
12:00 pm - 2:00 pm
5:00 pm - 7:00 pm
Nos no ta deliver riba dianan di fiesta.


text:
Segun Evelyn Wever-Croes:
ORANJESTAD (AAN) – Fraccion di MEP a sera aña parlamentario cu un sentimento mixto, ya cu a dispidi di un colega cu mas cu 30 aña den politica cu ta sr. Edison Briesen.
Asina e lider di MEP y awor lider di fraccion alavez, mr. Evelyn Wever- Croes, a declara den entrevista cu Matutino DIARIO.
Awor MEP ta cuminza un etapa nobo cu un fraccion grandi di siete parlamentario dedica y cu hopi animo pa lucha pa e causa.
E dama a subraya cu nan a prepara nan mes cu diferente training, y nan a reparti e trabao den diferente area.
Sra. Wever- Croes a expresa cu nan ta cla pa un oposicion firme y constructivo, pasobra nan ta ripara cu e gobierno cu ta bay sinta no tin solucion pa tur e problemanan cu Aruba tin. For di oposicion nan ta dispuesto pa duna un man, door di haci un oposicion firme y critico y mustrando na mes momento kico segun MEP e solucionnan mester ta.
El a duna di conoce cu e mes lo asumi e rol di lider di fraccion, pasobra ya el a restructura su partido. Sra. Wever- Croes a subraya cu e tarea ta dificil pa henter Aruba pasobra nos pais ta bay pasa den momentonan dificil, y tin retonan grandi nos dilanti pasobra nos gobernantenan no ta realiza esaki, pero for di oposicion MEP lo duna su parti pa bienestar di nos pais en general.
MEP ta bay haci oposicion den pueblo pasobra segun mr. Evelyn Wever-Croes tras di un stul dushi no por yuda nos hendenan, aworaki nan ta yudando hopi hende cu nan placa no ta yega y cu a vota pa AVP pensando cu e situacion ta bay mehora, pero awor nan ta realiza cu lo tarda pa mehora.
Nan lo ta presente den Parlamento ora cu ta rekeri y si nan por duna un aporte constructivo, pasobra nan a sali di un Parlamento unda nan aporte tabata nulo, pasobra Presidente di Parlamento no tabata interesa den nan aporte, y nan iniciativanan di ley tur a keda scondi den lachi, proposicionnan, amienda, ta wordo tira den bari di sushi prome cu nan yega na votacion pa e parlamentarionan di AVP, y den e ambiente aki nan a traha durante cuater aña.
Segun Evelyn Wever- Croes a subraya cu e ora ey e ta puntra su mes na unda presencia di MEP ta mas rekeri? Si e Presidente nobo di Parlamento ta dispuesto pa cambia esey pa duna oposicion un aporte real, naturalmente MEP lo ta presente den Parlamento, pero si no lo ta den pueblo pa yude.


text:
Tuesday, July 8, 2014
Riba e foto aki mi ta tocando piano pa un reunion di Damanan! Realmente, e ta prome cu e reunion, pa hala atencion cu ta bon pa bin sinta pa e reunion por tuma luga!
Den e dianan aki nos ta wak voetbol bai goal!! Ya, ken lo ta e gran campeon?
Ma laga nos wak awo kico Bicento tin pa parti cu nos tocante si Scritura tin algo di bisa nos cu nos por sinja fo'i dje..
E GRAN FINAL
Den e dianan aki, tin un lucha masha fervoroso den e mundo di deporte, tocante cual nacion lo bira e Campeon Mundial di Voetbal. Masha hopi gasto di placa tabatin caba, y masha hopi biahamento, etc., etc.
Pero, porfin si nada particular tuma lugar, pronto e dia ey lo yega, cu un team lo sali e ganador. Y nos por imagina e goso y alegria di e team y e nacion cu resulta e Campeon Mundial.
Awor, kico Scritura ta bisa nos tocante algo manera e situacion aki di un victoria cu nos por considera un victoria grandi?
Den e carta cu e Apostel Pablo a scirbi na e Corintionan, e ta bisa nos exactamente e berdad tocante e resultado final di cualke deporte. E ta menciona di coremento of sea di careda. Pero for di esaki nos por siña e berdad pa tur otro deporte, encluyendo voetbal, of sea, wega di bala. Aki e Apostel ta recorda e Iglesia di Corintio, cu den e deporte di coremento ta tur e coredornan ta tuma parti, pero ta uno so ta gana e premio.
Ademas e Apostel ta meniona, cu tur esnan cu ta competi den e weganan, ta haci ehercicio masha pisa. Y nan ta haci esey pa haya un corona cu no ta dura hopi tempo. Anto e Apostel ta recorda e keredornan ey na Corintio: Ma nos ta hasi esey pa haya e corona cu lo dura pa semper. Anto e Apostel ta sigui bisando: Pa e motibo ey, ami no ta core manera un hende cu ta core sin rumbo; mi no ta lucha manera un homber cu ta tira golpi den laira. No, ami ta golpia mi curpa y hasi’e mi catibo, di manera cu despues cu mi a predica na otronan, ami mes lo no wordo descualifica pa e premio.
Asina anto, amigonan di tur edad, cu ta masha entusiasma tocante e lucha di voetbal den e dianan aki, pone bon atencion cu Scritura no ta contra di deporte, pero solamente ta recorda nos, cu e resultado final pa esun cu sali vencedor, su duracion ta masha masha corto.
Pone atencion con te asta den e dianan aki di e weganan mundial, cuanto bes nos ta tende di esunan cu TAWATA famoso den tempo pasa, pero cu ya a pasa pa historia pa semper. Cuanto mas mihor anto amigonan di tur edad, e no ta pa nos duna mucho mas atencion na e Evangelio Eterno cu nos por ricibi awe sin placa y sin preis. Pasobra e preis ya a wordo paga completo pa cada uno di nos. Pero aunke ta berdad cu e preis a wordo paga caba pa cada uno di nos, ta keda esun berdad aki, cu ta fundamental: Dios a crea hende segun Su imagen y semehansa. Y esey ta inclui cu un ser humano ta liber pa haci decision. Un ser humano no ta manera animalnan cu ta wordo controla pa instincto. Tanto ta parhanan, y te asta insectonan ta wordo goberna pa medio di instincto, cual ta un forma di ley den nan, cu ta guianan pa imigra di un lugar pa otro. Pero nos como sernan humano crea den imagen y semehansa di nos Tata Celestial, ta responsabel pa tuma nos propio decision. Ta p’esey cu nos ta lesa masha cla den Beibel, cu e Evangelio mester wordo proclama den henter mundo, na TUR creatura. Esun ku kere ta salba, esun cu no kere ta condena.
O amigonan di tur edad, no tin nada pero nada mas desagradabel den e mundo aki, cu di biba , dia tras dia, sin Cristo como nos Señor y Salbador. Y mescos no tin goso mas grandi te asta den sufrimento, ora cu un persona ta den Cristo nos Señor.Corda bon, cu siendo cu El a muri y resucita pa nos tur, esey ta inclui tur hende. Pero e berdad ta keda, cu esunnan ku kere ta salba, y esunnan cu no kere ta condena. O sea sigur awe y repenti di pica, y deposita bo fe den e Yiu di Dios como bo unico Salbador.
Posted by Bicento & Betty Henriquez at 3:21 PM No comments:
Subscribe to: Posts (Atom)


text:
Archive | March 2018
You are browsing the site archives by date.
Clifton End: un talento versátil i remarkabel
WILLEMSTAD – Dia 27 di aprel próksimo, Clifton End ta na Kòrsou pa presentá ‘Clifton End & Friends: Pa Mi Pais’ na Brakkeput Mei Mei. Akí Clifton lo duna homenahe na varios baluarte den nos komunidat, ku tabatin un impakto riba su desaroyo musikal i artístiko. Tambe lo presenta e anochi akí e legendario Tony Sherman, Jill Frans, Ephrem J, RayBass i Tahir. Un talento natural Ora ta papia di Clifton su ilustre karera, loke ta resalta ta su abilidat úniko pa interpreta diferente genero manera soul, balada, merengue, ritmo kombiná i kizomba. “Kada interpretashon ta keda komplementá pa su tremendo kolo di bos i harmonisashon perfekto”, Gibi Doran, kabesante di GIO ta splika.
Kas den Mondi ta dominá den su promé luna: Videoclip di Rich Kalashh ft. Monifa Jansen ta sexy i real
WILLEMSTAD – Rich Kalashh ta keda un artista urbano ku ta pusha tur límite. E ta bolbe hasí esaki den e mas resiente track, ‘Kas den Mondi’ unda modelo Monifa Jansen ta figura komo e ‘ride or die chick’. Presensia di Monifa Jansen ta asentuá e videoclip na mil i un manera. E diva yu di Kòrsou, ademas di tabata Miss Kòrsou na 2012, ta un di e modelonan lokal ku ta gosando di un fan base impreshonante di mas ku 602,000 siguidó riba Instagram.
Clifton End ta presentá ‘CLIFTON END & FRIENDS: PA MI PAIS’ na Brakkeput Meimei.
WILLEMSTAD – Dia 27 di aprel próksimo, Clifton End ta na Kòrsou pa un presentashon na Brakkeput Mei Mei di su konsepto nobo, titulá ‘Clifton End & Friends: Pa Mi Pais’. Despues di e produkshon éksitoso titula ‘Mi Pais’, unda e kantante talentoso a duna un homenahe na su isla natal, Clifton ta regresa ku mas interpretashon koutivante.


text:
Biologia
Biologia ta un siensia natural ku ta preokupá ku e estudio di bida anto organismonan bibante, inkluiendo nan struktura , funshon, kresementu, orígen, evolushon, distribushon, anto taksonomia. Biologia ta un tema hopi grandi ku ta kontené varios sup-divishon, tópiko i disiplinanan. Entre un di e tópikonan mas importante ta e sinku prinsipionan unifikante ku por wòrdu bisá ku ta e kerementunan fundamental di biologia moderno.
- Sèlnan ta e blokinan básiko di bida.
- Espesi nobo i apariensianan similar ta produkto di evolushon.
- Genenan ta e kosnan básiko di herensia.
- Un organismo ta kontrolá su ambiente interno pa mantene su kondishon konstante.
- Organismo ta konsumí i transformá energia.
Sup-disiplina di biologia ta rekonosé a base di e eskala ku organismonan ta studia anto e métodonan ku ta wòrdu uzá pa studia nan: biokímika ta eksaminá e kímika di bida; biologia molekular ta studia e interakshonnan kompleho di sistemanan den molekulnan di biologia.
[editá | editá fuente]
[Category:Biologia]]


text:
E SELEKSHON DI BONEIRU LO ENFRENTÁ JAMAICA DIA 14 DI ÒKTOBER DEN STADION ERGILIO HATO!
E 23 HUNGADÓNAN DI E SELEKSHON TA KONOSÍ!
E selekshon di Boneiru ta kla pa nan segundo kompromiso bálido pa e kampionato di Nations League organisá pa CONCACAF. Esaki lo tuma lugá djadumingu 14 di òktober próksimo den Stadion Ergilio Hato na Kòrsou pa 6’or di atardi. Durante e partido aki Boneiru lo bai midi forsa ku e selekshon di Jamaica.
Djaweps 11 di òktober pa 6:45pm, e direktor tékniko Sr. Robert ‘Oby’ Winklaar huntu ku su staf tékniko lo duna un konferensia di prensa na Klup Avanti (Antriol) pa dialogá tokante e último simannan ku nan a replasá direktor tékniko Cristorri ku ta den eskterior.
E selekshon di Boneiru lo biaha djabièrnè mainta trempan pa Kòrsou pa sigui ku e preparashonnan aki i lo hospedá na Acoya Resort.
Riba djabièrnè i djasabra promé ku wega, lo tin algun seshon di training komo preparashon pa e kompromiso di djadumingu.
Despues di a sondiá diferente hungadó lokal, awe e ‘team manager’ Sr. Patrick Mariana a hasi entrega di e nòmbernan ofisial di un grupo di 23 hungadó ku ta forma parti di e selekshon ku lo partisipá na e partido aki.
E siguiente hungadónan a keda selekshoná pa forma parti di e selekshon;
Portero:
Rishison Frans
Jurven Clara
Raigel Molina
Defensa:
Igmard Gijsbertha
Robert Frans
Rilove Janga
Ilfred Piar
Keanu Hunt
Leroy van Dongen
Jonathan Emerenciana
Terrence Trinidad
Bolante:
Lacey Pauletta
Edshel Martha
Jerson Agostien
Derrick Lugo
Jermain Windster
Marnix Eustachia
Terrence Frans
Delantero:
Sergio Mercera
Giovanny Janga
Alsi Anthony
Yurick Seinpaal
Ayrton Cicilia
Karchinan pa e partido aki lo ta optenibel for di 3’or di atardi na e lokètnan di SDK.
Preis pa e enkuentro aki ta fl.10,- pa adulto miéntras mucha te ku 12 aña i 60+ ta paga fl.5,-.
Un yamada ta bai na pueblo di Kòrsou i tambe tur boneriano bibá riba nos dushi isla pa bin apoyá i sostené e selekshon di Boneiru ku lo enfrentá Jamaica 14 di òktober den Stadion Ergilip Hato, 6’or di atardi!


text:
ORANJESTAD - Aruba Hotel and Tourism Association (AHATA) a organisa e tayer “Outsmart Cyber and Privacy Threats”. Miembronan di AHATA a ricibi informacion riba e ley di privacidad. Ashley Jackson di Dykema y Paul Marchena di Atlas Risk Solutions tabata e oradornan di e tayer, nan a splica den detaye riba e ley di privacidad cu lo drenta na vigor dia 25 di Mei proximo. Ambos orador a trata henter e ley di privacidad, e proceso di cumplimento, con pa evita riesgonan, y tambe con pa sigura contra di e riesgonan.
Tabatin hopi interes di miembronan di AHATA riba e ley di data privacy, Union Europeo a pasa e ley aki 2 aña pasa, unda cu dia 25 di Mei proximo e ley nobo aki lo drenta na vigor, asina Jim Hepple, Acting CEO of AHATA, a indica. E ley aki tin regulacionnan hopi estricto riba privacidad di data di ciudadanonan den Union Europeo. Esaki ta nifica cu Aruba ta ricibi mas o menos 100 mil bishitante pa aña di Union Europeo y tambe hopi negoshante na Aruba ta haci negoshi cu organisacion nan Europeo. Como tal e tin su impacto. Door di esaki AHATA a suministra informacion actualisa na su miembronan di kico esaki lo nifica pa nan negoshi.
A atende tambe kico ta e multanan cu por tin si viola e ley. Esaki no ta solamente pa Union Europeo, pero tambe pa Merca, Canada y otro paisnan cu ta copiando e ley aki di cual ta birando mundialmente similar. E ta pone cu Aruba mester bay adapta no solamente pa Union Europeo, pero pa henter mundo.
Durante e tayer aki Paul Marchena, Commercial Director di Atlas Risk Solutions, a splica riba e ley “General Data Protection Regulations” (GDPR) y kico tur e ta encera. Tambe a splica di e pasonan cu e organisacionnan por tuma pa prepara nan mes, pa proteha nan mes bon contra riesgonan relaciona na privacidad di data y ki sorto di seguro tin, pasobra ta un seguro bastante specialisa pa cubri si algo bay robes den proteccion di data cu hotel of otro organisacion mester tin.
E industria ta realisa e peso di e ley aki. Tambe loke a logra durante e tayer aki tabata mas conscientisacion, pasobra turismo ta e pilar mas grandi di nos economia. Ta na su luga cu e organisacion por compronde importancia di e ley aki, pasobra ta trata aki di un ley internacional. Paul Marchena ta kere cu AHATA y su miembronan tabata entusiasma pa siña con importante e ta y kico nan por haci pa sigura cu nan ta keda “on top off”.
Pa Ben Figaroa, General Manager di Marriott Stellaris Casino, e tayer organisa pa AHATA hunto cu Atlas Risk Solutions tabata un “eye opener” pa hopi hende. Pa Marriott esaki ta un confirmacion pa loke nan team ta preparando durante añanan caba y como organisacion nan tin un plan con pa cumpli cu e ley nobo.
Ashley Jackson, Abogado di Dykema, hunto cu Paul Marchena a trata e topiconan di riesgonan relaciona cu “compliance issues” pa loke ta trata e GDPR den Union Europeo, como tambe e riesgonan di privacidad pa organisacionnan. E feedback cu Ashley Jackson a ricibi tabata hopi bon, pasobra ta invita turistanan pa bin Aruba pero no ta pensa riba e riesgo di cumplimento cu ta bin cun'e. Tur participante tabata receptivo y a regresa oficina pa sigui discuti e informacion cu nan a ricibi.
ORANJESTAD – Loke cu AHATA ta preocupa di dje ora cu toca e tema di moratorium, y e aspecto di tin miles di camber extra, ta cu lo no tin (suficiente) empleo. Asina CEO di AHATA, Tisa LaSorte a bisa NoticiaCla recientemente den un entrevista. E tema ta esun di momento di ‘moratorium’, unda cu un partido tin un campaña pa ehecuta e moratorium, mientras cu di otro banda, gobierno a sigura cu pa otro aña esaki lo keda concretisa pa medio di un ley. Di otro banda, tin un cantidad di camber comprometi, cu tin cu bin. Y aki ta unda cu AHATA su CEO ta preocupa pa e efecto particular di empleo. Recientemente den un comunicado, nan a mustra cu nan ta pro un moratorium.
ORANJESTAD - Durante e ultimo lunanan, varios reunion interno a wordo teni y tambe proyeccionnan y plannan pa 2019 a wordo discuti entre socionan di turismo, cu Hunta di Supervision di A.T.A. y dentro di e ekipo di A.T.A. mes. Despues di a considera aspectonan riba nivel di maneho di turismo nacional, despues di a revisa entre otro recomendacionnan di AHATA, y despues di a conduci analisisnan respectivo y consulta cu e ekipo interno durante un proceso extenso, A.T.A. ta continua cu e proceso di aprobacion formal presentando y entregando na Minister di Turismo Danguillaume Oduber e presupuesto y plannan pa 2019, esaki dia 10 di october 2018 ultimo. Conforme ley, A.TA. tin cu entrega su presupuesto y plannan no mas tarda cu 1er di september na Hunta di Supervision.
ORANJESTAD – Y atrobe tin un ‘tangana’ entre e dos partidonan politico mas grandi di Aruba, AVP y MEP. E biaha aki, ta e asunto di cifras di Banco Central di Aruba (CBA), y si un den un presentacion recien di e lider di e partido berde Mike Eman a usa cifranan real di CBA of si nan tabata fabrica of no. E asunto a haya mas peso diadomingo ora cu diripiente lider di fraccion di MEP Rocco Tjon a produci un carta di Banco Central (dirigi na minister di finanza Xiomara Ruiz), cu ta clarifica cu ‘e graficonan usa den e presentacion di Eman, no ta procedente di Banco Central. Y como tal nan (CBA) no por asumi ningun responsabilidad pa nan. Cu esaki Tjon kier mustra cu Eman lo a usa cifranan ‘fabrica’. Miembro di fraccion di AVP Richard Arends como reaccion na NoticiaCla, ta confirma cu enberdad no ta graficonan di CBA, pero nan propio grafico, pero e cifranan si ta di Banco Central. Pues ningun momento a ‘fabrica cifra’, segun Arends.
ORANJESTAD – Aruba Airport Authority N.V. (AAA) a yama e capitan y tripulantenan di e aeroliña Conviasa bon bini diabierna mainta. Nan ta cuminsa asina cu un itinerario di 2 buelo seminal entre Aruba y Valencia riba diabierna y dialuna. Diabierna (awe) mainta tabatin e prome buelo cu a yega Aruba, cu a keda ricibi cu e acostumbrado recepcion.
ORANJESTAD – Aruba a yama bonbini na un total di 809.314 bishitante ‘stay-over’ durante e prome 9 luna di 2018. Esaki ta 1.5% (+11.857 turista) mas compara cu e mesun temporada pa 2017. Si exclui e bishitantenan di Venezuela, por mira un aumento di 6.6% (+48.005 turista) cual ta igual na un total di 774.449 bishitante pa nos isla. E cifranan ta indica crecemento den mercadonan clave pa Aruba, manera Merca, Canada, Colombia pero tambe Chile y Italia, entre otro. Pa september, Aruba a ricibi un total di 76.017 bishitante stay-over, cu ta 2.1% (-1.627 turista) menos compara cu e mesun luna aña pasa. Excluyendo bishitantenan di Venezuela, por mira cu esaki ta 6.7% (+4.408 turista) mas cu ta igual na 66.090 bishitante pa nos isla pa september 2018.
ORANJESTAD – Mientras cu gobierno di Aruba ta cumpli cu e norma di deficit financiero pa 2019, (-0.5%), e colegio di supervision financiero di Aruba (CAFT) ta recomenda 4 medida pa tuma, entre otro den cuadro di gastonan di personal pero mas cu bista riba e finansas publico sostenible. E conseho di 6 pagina largo di e colegio di supervision riba e presupuesto 2019 a keda publica diahuebs riba nan website. Y e colegio ta remarca tambe cu ainda no tin un protocol firma cu ta duna CAFT legalmente e autorisacion pa controla e presupuesto pa 2019. E siman aki ainda prome minister Evelyn Wever a duna e noticia cu CAFT a aproba e presupuesto 2019. Loke e no a bisa ta kico e puntonan di atencion ta cu gobierno mester traha ariba, aunke el a bisa si cu tin punto cu mester traha ariba.


text:
Abogado ta haya cu no tin ningun prueba drechi
ORANJESTAD (AAN): E homber M. di Republica Dominicana biba na Aruba, despues di practicamente 1 aña a wordo deteni como sospechoso di viola un dama Colombiana. Abogado mr. de Hoogd a cuestiona e hecho cu Fiscal tin su cliente deteni siendo cu no tin ningun prueba drechi. El a pidi Hues pa laga M. liber pendiente di e investigacionnan cu Fiscal kier haci.
Hues, aunke e ta duna abogado mr. de Hoogd razon, toch e ta haya cu tin motibo di peso y ta rechaza e peticion pa laga M. liber. Hues a instrui Fiscal pa percura pa abogado haya tur loke el a pidi Fiscal y te ainda no a haya.
VIOLA DAMA
E acusacion cu Fiscal a presenta den Corte contra M. ta cu 1 Januari 2017, el a viola un dama. Fiscal a bisa cu M. a viola e dama R. y a laga pasa cu e ta un agente di Recherche. E caso a bin dilanti pro forma. Fiscal a splica Hues cu NFI Instituto Forense na Hulanda ta investiga DNA y cu na Juni 2018 esaki lo por keda cla.
Tambe e procesverbaal no ta cla. E dama victima ta un Colombiano y ta na Colombia. El a pidi asistencia di autoridad Colombiano pa e victima reconoce potretnan. Fiscal a propone pa e tratamento di e caso sosode dia 24 Augustus 2018.
NO TIN PRUEBA DRECHI:
Abogado mr. de Hoogd a bisa Hues cu R. lo tabata na aeropuerto y un homber delega a identifica su mes y a bis’e pa subi. E homber a hib’e na un lugar y abusa di dje. Mr. de Hoogd a bisa Hues cu e no por compronde cu e dama a mira e homber identifica su mes pero no ta corda su nomber.
El a bisa cu e violador lo a bisa cu e tin famia na Colombia. Na opinion di mr. de Hoogd, e sospechoso M. no tin famia na Colombia. E victima lo a bisa un number di auto y asina a bay detene M. E abogado a reclama Hues cu Fiscal ta bisa cu tin imagennan di video pero cada biaha cu a pidi te ainda no a haya esakinan. E abogado ta haya cu e imagennan lo por trece claridad y laga e sospechoso M. liber. E ta haya straño cu for di comienso 2017 Polis tabatin tur informacion pero no a detene e sospechoso.
Desde 8 Februari 2018, M. ta deteni como sospechoso solamente a base di number di auto. No a haci mas investigacion. E abogado a reclama cu despues di 1 aña awor numa a detene. No tin fingerprint. El a pidi Hues pa suspende detencion di M. pa e por warda riba e caso.
FISCAL TA GAÑA:
Fiscal a bisa cu tin imagen di video di un supermercado caminda por mira number di e auto. Fiscal a duna Hues y abogado un relato riba esaki. Door di esaki a detene M. Na aeropuerto a mira tambe e auto. Esaki segun Fiscal, ta cuadra cu loke e victima a bisa cu el a pidi e homber bah’e bek na aeropuerto.
Fiscal a bisa cu el a pidi Polis pa imagennan di number pero Polis lo a perde e stick cu numbernan di e supermercado.
Fiscal a bisa cu e victima ta traumatiza y no kier bin Aruba. Fiscal ta haya cu M. no por splica pakico su auto tabata riba imagen di video riba 1 Januari 2017. E ta haya cu ainda tin motibo di peso y a pidi Hues pa rechaza peticion di abogado.
Mr. de Hoogd a reacciona cu pa lunas largo Fiscal ta bin cu un storia pa hustifica detencion di su cliente. E no por mira nada di number di auto di e sospechoso. Fiscal ta bisa cu a mira number di auto na aeropuerto pero ora Hues a puntra mas detayes ta resulta cu lo a reconoce e auto pero no number. Abogado a remarca cu ta asina hopi auto ta pasa na aeropuerto. El a bisa cu e no ta kere e storia cu lo tabatin hopi circumstancia cu a pone cu a tarda. Abogado mr. de Hoogd a bisa Hues cu el a keda asombra cu Fiscal ta gaña y awor ta Sali na cla cu a perde imagennan di video. El a insisti cu mester laga su cliente liber.
DECISION HUES:
Hues a bisa cu e ta pospone e caso pa dia 24 Augustus 2018. El a ordena Fiscal pa facilita abogado mr. de Hoogd cu tur loke a pidi. Hues ta haya cu abogado tin razon cu no a traha eficiente pero tin declaracion di Polis cu a mira number.
Pesey tin peso den caso y ta rechaza e peticion pa laga M. liber. M. ta keda encarcela te dia di e caso.


text:
Den e dianan aki, adelantando riba e bishita na nivel Ministerial cu ta tuma luga na Aruba entre Hulanda, Corsou, Aruba y Venezuela, ya caba Prensa di Venezuela ta realisando varios reportahe di e situacion di impasse cu a presente. Ta culpa autoridadnan local di ta cera wowo pa un realidad, cu ta permitiendo importacion di koper horta for di Venezuela pa exporta pa Europa.
Segun e canal television di Venezuela TeleSur, cu Duana di Aruba ta permiti barconan trece resto di hero y koper den forma di “chatara” cu nan ta cumpra na US$ 5 pa kilo y bira bende na €70 pa kilo na Europa. Nan ta denuncia e compania Daltra situa na Barcadera di ta meti den e negoshi aki, di cual ta considere contrabando.
Mientrastanto Gobierno di Aruba ya a duna ordo pa prohibi importacion di e tipo di material aki, sin cu e importado tin un permiso di Gobierno di Venezuela.
Segun Prensa Venezolano, ta ironico cu Aruba a bira e exportado di koper mas grandi di Caribe, sin cu nos tin mina. Na aña 2016 nos lo a exporta casi US$6.000.000,= na koper, mayoria pa Hulanda. Den e ultimo 5 aña exportacion di koper a crece cu mas di 400%!
Mester menciona cu por lo menos un Duanera riba red social a aclaria cu e koper no ta drenta ilegal Aruba, sino legal. E Duanera a skirbi cu ta dificil pa Cuerpo di Aduana investiga na e momento ey di unda e resto di hero aki ta bin of si e ta horta of no.
E mesun Duanera ta admiti cu den e ultimo aña el a mira asina hopi koper drenta Aruba, hasta busto completo, tubonan di barco y tur otro tipo di material. Nan ta destina pa Daltra, cu ta bira exporta pa Europa. “E koper ta drenta Aruba como doorvoer dus Aruba no tin ni beneficio di e koper ney”, asina el a enfatisa.


text:
Frank Arends di Aruba Airlines:
ORANJESTAD (AAN): Despues cu oficialmente Aruba Airlines a baha oficialmente na Corsow, segun Frank Arends, e tabata hopi bon. Corsow ta bayendo hopi bon. A haci dia 25 cu a pasa, un luna cu ta operando Corsow y e reaccion ta hopi bon pa e comienso.
Ta operando actualmente 80% di e ocupacion cu nan tin. Awor den e temporada aki e movecion ta subi mirando fin di aña. Nan tin hopi booking caba pa e tempo di carnaval y tambe fin di aña pa bin Aruba of bay Corsow, caminda famianan ta bishita otro.
Ta hopi contento riba esey, entre e vuelo Aruba-Corsow. Awo pa Boneiro, prome cu a cuminsa cu e vuelo comercial a haya yamada for di e fundacion cu ta pa e hendenan cu tin cu bin pa tratamento medico na tanto Corsow y Aruba, Aruba Airlines a wordo acerca y a bisa cu lo bay mesora, haci e vuelonan aki, pasobra tin dos avion. Un ta para na tera pa standby, pero por uz’e. E ora a bisa cu lo bay drenta den e negoshi aki cu e fundacion encuestion.
Ta premira cu na Januari, aparentemente sra. Zambrano di e fundacion, a bisa cu ya caba e tin pensa di bin Januari Aruba pa por cera un deal riba cada trayecto pa por bula of tin cu bay pone un vuelo kisas adicional pa por haci esakinan tambe.
2018 lo bay ta un aña hopi decisivo pa e compania, pasobra tin den mente pa bay zuid. Tin den plan Colombia, pero ta bezig ta wak ki destinacion lo scoge. Bogota ta hopi satura. Tin tres aerolinea ta bulando Bogota y tur e pasaheronan cu tin cu bay Medellin, Baranquilla, Cartagena, etc., tin cu bay via Bogota y ta haciendo un estudio.
Ya caba a haci esaki y ta solamente scoge entre tres destinacion, cua e lo bay bira, of Cartagena, Baranquilla of Medellin. Esey ta loke e estudio a duna, cuanto hende ta viahando durante luna, durante aña via Bogota, pa e tres luganan aki, cu ta mas tanto hende cu ta haya na Aruba.
Ta bay cuminsa cu e ruta Colombia y tambe tin caba den achterhoofd un aña pasa, y e aña aki cu lo bay bula mas nort, cu ta New York of New Jersey. Pero esey ta un biaha mas cu ayudo di un ekipo mas.
Tin ekipo awor aki net pa opera locual cu nan tin y cu e ekipo extra cu ta bay trece den e servicio, lo tin cu haci Colombia, conhuntamente Aruba y bayendo nort. E ta sali for di Colombia, sali for di nort, yega Aruba, bay Colombia, regresa Colombia bin Aruba, bolbe bay New York, overnight, y asina e ta sigui. Ta un operacion cu tin planea caba y tin 2018 pa concretisa e plan eynan.
Arends a splica cu nan a sali di problema. Tabata tin un parti caminda cu nan tabata tambalea un tiki, pero a sali di e problema ey. Awor aki por bisa 100% bek on track y ta dilanti nan ta bay. Nan no ta hala atras, pasobra tin e manera pa sigui.


text:
For di 1969 e Union Internacional di Telecomunicacion a consagra 17 di mei como e dia pa conmemora e prome Convencion Telegrafico Internacional y Dia Mundial di Telecomunicacion.
Den e ayera historico tabata materialmente imposibel pa haya informacion actualisa di acontecimentonan cu tabata yega cerca nos den cuestion di ora, dia y hasta lunanan di retraso.
Mirando e falta di comunicacion existente den e epoca ey, cu tempo a cuminsa aparece den e generacionnan anterior loke ta conoci como teletipo, telegram, y, cu algo di suerte, radio y telefon.
For di telegraf te na fibra optico a pasa mas cu un siglo caba, pero na un velocidad cu, tin biaha, ta parce cu nos mes a biba nos infancia den edad medio. Asina grandi e avance tecnologico tabata den cuestion di un siglo. Nos a pasa di mira e posibilidad di ta cerca di un computer como un gran logro, pa tin mester di un computer, tablet of smartphone pa por realisa cualkier tarea simpel den nos bida diario.
Telecomunicacion awendia ta den expansion, y nos mester aspira cu Aruba lo por experimenta un crecemento exponencial den esaki. For di aworaki mes y den e periodo nos dilanti, nos mester redobla e esfuersonan pa coregi e debilidadnan actual y supera e desekilibrio cu lo por ta un menasa pa e empleo corecto di trabou den e area di telecomunicacion.
Nos Gobierno tin e compromiso di transforma e structuranan anticua pa cu nos leynan di comunicacion, cu no a pasa den cambio pa hopi decada. Creacion di leynan nobo, no solamente pa controla e dispersacion di mal informacion, pero tambe pa duna mas herment na e ciudadano comun di cuida su imagen publico. Pero tambe pa duna mas poder na instancianan, manera DTZ, di haci nan trabou ampliamente sin tin e necesidad di confronta constantemente burocracianan innecesario y cu ta stroba un funcionario di realisa su trabou adecuadamente.
Pero pa nos por logra esaki nos lo bay tin mester di traha hunto y proactivamente y haci di esaki un meta colectivo, pasobra ta asina so nos lo por logra e cambionan cu nos ta desea.
Nos tur ta rekeri di optimalisacion trabou, di talento, di esfuerso, pasobra solamente asina nos lo logra e cambio ta anhela pa nos Aruba stima, cu ta exigi, pa su transformacion total, e consagracion di tur ciudadano trahando den conhunto cu meta colectivo pa logra un miho futuro pa nos generacion y tur esunnan despues di nos.


text:
E trabounan ta sigui na Spaans Lagoen caminda a inicia e ehecucion di e Plan di Maneho
pa e area importante akinan cual por cierto a wordo reconoci internacionalmente na aña 1980 como un area Ramsar. E area di Spaans Lagoen sigur ta un parti cu tin balor cultural, historico y geologico y ademas ta trece cun’e un biodiversidad inmenso y merece e atencion y cuido apropia. Spaans Lagoen a wordo traspasa oficialmente pa Parke Nacional Arikok (PNA) na Maart 2017 durante un bishita di su Mahestad Prinses Beatrix. E area ta cubri un total di 70 hectar y ta conecta cu PNA.
Desde e momento di traspaso PNA a monitor e area akinan y alabes a traha riba un Plan di Maneho. E Plan di Maneho lo wordo publica dentro poco y lo por wordo lesa pa full e comunidad di Aruba via e website di PNA www.arubanationalpark.org. E punto nan di atencion cu ta di importancia pa e area akinan lo ta e maneho y restauracion di habitat y especienan, e recreacion y acceso publico di e area di Spaans Lagoen, maneho di especienan invasivo, y proteccion legal pa e area. Por ultimo lo sondea y monitor e area completo caminda por comunica na varios manera e resultado nan y necesidad pa cu e area di Spaans Lagoen. Asina caba por menciona cu a pone borchi nan di regla nan cu e bishitante nan mester tene cuenta cun’e. E borchi nan lo asisti e proceso di sondeo den e area akinan caminda lo analisa e situacion di Spaans Lagoen na e momento nan aki cual resultado ta beneficioso pa PNA y tur persona, organisacion cu ta haci uzo recreativo di e area akinan.
E Ramsar area akinan asina lo ricibi e atencion necesario mirando cu Aruba tin un area relativamente chikito pa proteha y conserva cu otro isla of pais nan mas grandi.
Spaans Lagoen lo ser maneha bou di e mesun reglanan di PNA y adicionalmente lo tin un area restringi pa bishitante cual lo ta e recorido cu ta anexo di e mangel nan y lagun. E area akinan di aproximadamente 1 km ta hopi sensitivo y lo por wordo bishita solamente bou guia di un Ranger di PNA. Esaki lo asisti PNA den nan esfuerso di conservacion, proteccion y sondeo. Na e momento nan aki e area ta conta cu hopi trafico cual PNA kier dun’e su tempo pa recupera. E area akinan ta di suma importancia pa e flora y fauna caminda mester regula y maneha e acceso pa asina limita y of preveni un impacto na e naturalesa.
Den un sondeo preliminar a conclui cu tin aproximadamente 250 especie di flora y fauna, di cual por cierto algun di e flora y fauna akinan ta wordo protegi bou leynan local y internacional. Sigur esaki lo fungi como un nulmeting pa e area di Spaans Lagoen y nos lo por mira di cerca con esaki lo sigui avansa den transcurso di e ehecucion di e Plan di Maneho di Spaans Lagoen.
Den e proximo dianan y simannan nos lo sinta cu diferente stakeholders y partnernan pa asina nos presenta e Plan di Maneho na nan caminda nos por intercambia diferente punto nan di importancia ya asina nos por garantisa e existencia y calidad di nos area Ramsar pa e comunidad di Aruba y e futuro generacion cu tambe tin e derecho di disfruta di e area akinan.


text:
SANTANDER, Colombia- E Servicio Geologico Colombiano a registra un “evento sismico” cu’n magnitud di 5.8. Su epicentro tabata situa den e departamento di Santander, situa den e parti central noord di e pais. E temblor tabata localisa den e municipio di Los Santos cu’n profundidad di 150 km.
Di otro banda, e Servicio Geologico di Merca (USGS na Ingles) a calcula e temblor na 5.6 y a hisa su profundidad te cu 166.5 km. El a bisa cu su centro tabata ubica na 7 km di Aratoca y 42 di Bucaramanga.
Temblor di 5.8 sinti na Colombia
SANTANDER, Colombia- E Servicio Geologico Colombiano a registra un “evento sismico” cu’n magnitud di 5.8. Su epicentro tabata situa den e departamento di Santander, situa den e parti central noord di e pais. E temblor tabata localisa den e municipio di Los Santos cu’n profundidad di 150 km.


text:
Quick Video: Interes di MEP no ta campaña, interes ta soluciona problemanan
Quick Video: Manera pa salva pueblo ta stop di hasi Debe
Quick Video: Pruebanan cu tur cos di Aruparking a wordo paga na STA
Hyundai a hala na su man robes y ta dal frontal contra un Mitsubishi Lancer, 3 persona a keda herida
Sero Tijshi – Diadomingo anochi 8:30 un accidente frontal ta sosode entre dos auto ariba e Sero Tijshi. Altura di veld di Duracel. Un Hyundai biniendo for di San Nicolas ta hala na su man robes y dal frontal contra un Mitsubushi bayendo San Nicolas. Tres persona a resulta herida, ...Read More »
Victimanan di permiso gate ta saliendo dilanti bisando cu nan a paga 2900 florin pa ontheffing
Un persona di origen Latino a aserca nos redaccion pa asina conta nos su mal experiencia cu asunto di ontheffing. Riba e recibo cu ela presenta aki, e Latino ta bisa cu ela paga 2900 florin na un persona, cu ta bon acomoda cu Minister, pa asina e por haya ...Read More »
Pick up ta dal contra cura di cas y bandona e sitio
Hato – Diadomingo marduga pa mas o menos 3:30 polis ta wordo informa cu un auto lo a dal un cura di palo na Hato. Despues di e incidente, dos persona lo a sali y bay di e sitio. E incidente a sosode panort di E.P.B na Hato y ta ...Read More »
Candela tras di restaurant Peruano, cendi door di adictonan
Ponton – Diadomingo marduga pa mas o menos 2:36 polis y brandweer a bay un restaurant di Peruano situa panort di rotonde di Ponton esta Caya Ernesto Petronia, caminda por a wak candela ta sali. Por a wak cu e candela tawata na e parti patras di e luga. Mes ...Read More »
Esaki a mata Playa y Caya!
Renobacion di caya ta un desaroyo progresivo, pero no ne manera cu ela wordo ehecuta. Tabata manera un bom di Baghdad, cu a laga caya na werki. Esaki a causa morto di Caya cu te awe su curazon no por cuminza bati bek. E renobacion mester a bay den ...Read More »
Señora herida, despues cu auto a reverse dal e
Sero Blanco – Diasabra mainta pa mas o menos 11’or polis y ambulance ta bay dilanti Bo Wah supermarket na Sero Blanco, caminda lo tin un accidente cu hende herida. Na yegada di polis ambulance tawata atendiendo cu un señora, cu lo a wordo herida momento cu un auto a ...Read More »
Brommer a kibra den 2, despues di a accidente na rotonde Ponton
Ponton – Diasabra mainta den careda di 8:30 polis ta bay rotonde di Ponton, caminda un brommer lo a accidenta Na yegada nan ta haya e motociclista banda pabou di e rotonde, caminda e tawata tin algun rasca y tamber dolor. Ela conta cu e tawata biniendo for di pabou, ...Read More »
Dama herida, despues di dal cu su auto contra mata di kwihi
Bakval – Diasabra mainta pa mas o menos 7’or polis ta bay poco panort di Marriott pa un auto cu a accidenta. Na yegada di polis nan ta topa parti pariba un Toyota Yaris, cu a dal contra un mata di kwihi. Ta trata di un dama, cu lo tawata ...Read More »
Accidente ariba rotonde di Paradera
Paradera – Diabierna anochi pa mas o menos 8:30 polis ta bay rotonde di Paradera, caminda un accidente a sosode. Na yegada polis ta topa cu un Toyota Yaris color blauw, cu daño dilanti banda robes. Polis a pidi pa ambulance despues cu nan a constata cu e señora tawata ...Read More »
Auto ta bolter ariba Sasaki
Sasaki – Diabierna anochi polis ta bay ariba Sasaki pa un accidente serio, caminda un auto a bolter. Na yegada di patruya nan ta constata berdad un auto gebolter y cu a chauffeur mes a logra sali. Segun informacion na e sitio e auto Mitsubishi lo tawata bayendo nort, cu ...Read More »
Boksmento na Kudawecha
Kudawecha – Diabierna atardi polis a bay pa un accidente na Kudawecha. Na prome instante no tawata sa si tin persona herida. Na yegada a resulta cu pa un descuido, un dama a dal un otro auto. Esaki a pasa momento cu e dama chauffeur lo no a pone suficiente ...Read More »
Prueba cu Leoncita ta cobra 100 mil florin pa bende tereno na Barcadera
Documentonan cu a lek diasabra 6 di mei 2017, ta mustra riba un e-mail, unda Leoncita Arends ta cobra 100 mil florin pa bende un tereno na Barcadera. Manera ta conoci, tin hopi documentonan cu ta liga Leoncita na terenonan di pueblo na Barcadera. E unico obhetivo di Leoncita Arends ...Read More »
Documento ta bisa cu Leoncita a ta cobra 100 mil florin pa tereno na Barcadera
Documentonan cu a lek diasabra 6 di mei 2017, ta mustra riba un e-mail, unda Leoncita Arends ta cobra 100 mil florin pa bende un tereno na Barcadera. Manera ta conoci, tin hopi documentonan cu ta liga Leoncita na terenonan di pueblo na Barcadera. E unico obhetivo di Leoncita Arends ...Read More »
Ministerio Públiko a disidí pa dagfar Tromp
Ministerio Públiko a disidí pa dagfar Tromp Ministerio Públiko (OM) Kòrsou a disidí pa persiguí Presidente di Banko Sentral di Kòrsou i Sint Maarten (CBCS) pa froude di belasting. E investigashon kontra señor Emsley Tromp, yamá Saffier, a inisiá na 2016 relashoná ku informenan persistente den prensa tokante posibel malversashon ...Read More »


text:
ORANJESTAD – E bringador di Kickboxing cu ta bringa bou di bandera di Aruba Eyevan Danenberg ta cla pa mira accion diasabra awor dia...
ORANJESTAD – Algun simannan atras pelotero Arubano Brandon Rincones kende ta firma cu e organisacion di Boston Red Sox tabata di bishita na nos...
ORANJESTAD – Durante e siman cu a pasa Fundacion Lotto pa Deporte a haci entrega di uniform nobo na e muchanan di Tiger...
ORANJESTAD – Sport Vereniging Racing Club Aruba a cumpli 84 aña 15 di februari ultimo. Enconecshon cu e aniversario directiva ta organisa...
ORANJESTAD – E fin di siman aki ta tuma lugar na Orlando, Florida e di 10 Anniversario di e “Glass Slipper Challenge.”...
ORANJESTAD – Desde e fin di temporada di Grandes Ligas tur e papia tawata rond di Boston Red Sox y e hungador...
ORANJESTAD – Diasabra ultimo a tuma lugar e di 5 aquathon di e unico club di synchro, di Aruba, Barracudas. E meta principal...
ORANJESTAD – Pitcher profesional Wally Vrolijk ta firma contract pa un temporada cu ekipo di VfB Ulm Falcons di Alemania pa hunga den liga independiente...
ORANJESTAD – E deporte di baseball tin varios hungador di Aruba firma como profesional cu varios ekipo di Major League Baseball. Pero...
E ex-Major Leaguer di Aruba Eugene Kingsale un biaha mas lo forma parti di e delegacion pa e World Children Baseball Fair....
Spartacus MMA Amateur 2018
Minister Besaril a bishita hoben Arubiano Ethan Tromp na FC Twente
Campeonato Femenino Major Sudamericana na Aruba
Un sonjo a bira realidad pa Denzel Dumfries
Xander Bogaerts y Red Sox rumbo ALCS
Chiara Petrocchi y Monica Pimentel rumbo Las Vegas
Randolph Oduber ta join Aguilas del Zulia
Rebecca y Christiaan Jansen cu tremendo actuacion
Hemradj Mulai Ganador na Pittsburgh, USA
Eugene Kingsale a duna clinica na Japon
JLWS: Walkoff BJ Rincones Aruba ta gana Mexico 3-2
Denzel Dumfries cu un debut soña
Apertura di e Junior League World Series, Taylor Michigan
Joshua y Silviene cu Medaya di Brons na Bermuda
RBC ta sigui sostene Aruba Little League pa 2018
Aruba Basketball Bond ta anuncia schedule di Playoff
Showcase Navegantes del Magallanes Aruba July 20 y 21


text:
MAHO BEACH, St. Maarten – Un turista a fayece diaranson merdia despues cu el a dal su cabes na un bloki di concreto patras cura di Princess Juliana Internatinal Airport SXM, pa e banda di Maho Beach.
Turistanan ta reuni a base di ario pa experencia e jet blast di e avionnan cu ta lanta for di e pista.
Reportenan ta sugeri cu e muhe tabata wantando na e cura di waya cu un otro cantidad di turista, ora cu e forsa di e jetblast a supl’e riba caya caminda cu el a dal su cabes, mand’e off.
Oficialnan di ambulance a yega poco despues y e personal a practicap CPR riba dje, cu esfuersonan pa recusit’e.
El a wordo transporta pa St. Maarten Medical Center (SMMC) pa mas asistencia. Sinembargo, dokternan no por a stabilisa e dama.
E incidente a tuma luga net despues di 5’or di atardi. Vocero di polis, Chief Inspector Ricardo Hensen a confirma cu e accidente a tuma luga y cu mas informacion lo sigui.
Fuente: www.thedailyherald.sx
Muhe ta fayece despues di jet blast na aeropuerto
MAHO BEACH, St. Maarten – Un turista a fayece diaranson merdia despues cu el a dal su cabes na un bloki di concreto patras cura di Princess Juliana Internatinal Airport SXM, pa e banda di Maho Beach.


text:
Rekonosementu spesial pa graduadonan den sektor di Turismo i Hospitalidat
WILLEMSTAD- 27 di yüni 2016 – Ofisina di Turismo di Kòrsou (CTB) un biaha mas a honra e mihó graduadonan den sektor di Turismo i Hospitalidat. E award di Dushi Hende a bai pa 12 hóben ku a sobresalí dor di terminá nan aña eskolar ku resultadonan ekstraordinario. Sr. Hugo Clarinda, Direktor interino di CTB i sr. Andre Rojer, Gerente di Merkadeo di CTB na Merka a hasi entrega di e award di Dushi Hende na e hóbennan.
Pa di 8 aña konsekutivo CTB ta pone lus riba e studiantenan ku a sobresalí den e aña eskolar ku a finalisá. E rekonosementu aki lo mester sirbi pa duna e studiantenan aki un èkstra motivashon pa nan kontinuá hasiendo nan máksimo esfuerso den nan próksimo estudio òf riba merkado laboral turístiko. Tambe e rekonosementu aki lo mester sirbi pa motivá e hóbennan ku aworakí ta siguiendo nan estudio den e direkshon di Turismo i/òf Hospitalidat pa próksimo aña eskolar nan por ta esun ku ta risibí e award di Dushi Hende.
E hóbennan ku a risibí e award di Dushi Hende ta hóbennan ku a bishitá diferente skol lokal i sigui nan estudio di Turismo i/òf Hospitalidat riba nivel di VSBO, SBO òf HBO. Ta trata di: Di-ángenni Fatima Gregorius (CDC), Fradjeska Manuela, Rosangelica Desbarida, Ysatis Gustina (Nilda Pinto SBO), Shayna Koempai (Jacques Ferrandi VSBO), Joel Hilker (Marnix VSBO), Rogino Vos i Suriviela Hooi (Maris Stella SBO), Luis Fernando Espinal Villareal (Maris Stella VSBO) i Elisa Samadhi Gabriela Everts i Aura Marcano (ICUC). CTB ta felisitá i yama danki na mayornan i dosentenan ku a guia e hóbennan aki pa nan por a alkansá nan meta. Masha pabien.


text:
Lotto ta felicita e seleccion di Aruba di landamento cu a conkista e premio maximo den e Central American and Caribbean Amateur Swimming Confederation(CCCAN)2018.
Siman pasa nos dushi isla di Aruba a host un di e eventonan di landamento mas grandi den e region di Centro America y Caribe esta e Central American and Caribbean Amateur Swimming Confederation 2018(CCCAN) den e disciplinanan di landamento artistico, landamento y Open Water. Aruba conoci den Caribe como un di e paisnan mas fuerte den landamento y landamento artistico e ultimo ocho añanan a organisa un magno evento deportivo cu a conta cu no menos cu 700 atleta y delegado for di 24 pais den region. Na banda cu e federacion di landamento, Arubaanse Zwembond y e Comision Organisador tabata tin lunas ta trahando duro pa realisa e evento di CCCAN 2018 durante di un periodo di 12 dia, e seleccion di Aruba den e tres disciplinanan di landamento tambe a prepara nan mes fuertemente pa competi contra di miho landadonan di Centro America y Caribe y cu exito.
Na fnal e seleccion completo di landamento di Aruba a keda como e ganadornan maximo di e Central American and Caribbean Amateur Swimming Confederation 2018(CCCAN). Cu e puntuacion di 1301.5, Aruba a triunfa cu un prome lugar overall den e competencia lagando paisnan grandi manera Trinidad and Tobago, Colombia, Panama y Costa Rica su tras. Aruba a logra un total di 26 medaya di Oro den e tres disciplinanan combina sin lubida e cantidad grandi di medayanan di Plata y Brons conkista pa nos lanadonan ta un muestra palpabel di e bon desaroyo cu e deporte aki ta bin ta hibando e ultimo añan como un di e mihonan. Den cada oportunidad den competencianan internacional bishita, e deporte di landamento a representa Aruba dignamente y cu exito, esaki na nivel di seleccion y colegial. Gana un competencia grandi manera e CCCAN 2018 mester fungi como un boost pa nos sigui traha mas duro ainda pa mantene e nivel aki. Den tur tres disciplina nos tin muchanan cu super talento cu pa prome biaha a debuta den un competencia grandi y ya caba a laga nan nomber resona. No tin duda cu dentro di algun aña nan tambe lo ta riba e podium mas halto y scucha e tono glorioso Aruba Dushi Tera.
Stichting Fundacion Lotto pa Deporte ta masha contento di por a yuda contribui grandemente na e campeonato internacional di landamento Centro America y Caribe esta e Central American and Caribbean Amateur Swimming Confederation 2018(CCCAN) na Aruba. Un pabien ta bay pa Arubaanse Zwembond, e Comision Organisador y sigur na nos seleccionnan di landamento, landamento artistico y Open Water cu a logra e prome lugar overall den e CCCAN 2018.


text:
Orashon djaluna 23 di yüli 2018
‘Skucha loke SEÑOR ta bisa: ‘Lanta i kuminsá un kaso den presensia di serunan.’ Serunan, skucha akusashon di SEÑOR; fundeshinan eterno di mundu, skucha! Pasobra SEÑOR tin un kontroversia ku su pueblo, E tin un asuntu pendiente ku Israel. ‘Mi pueblo, ki malu M’a hasi boso, ku kiko M’a fada boso? Ban mira, papia awor! M’a saka boso fo’i Egipto i liberá boso di sklabitut. M’a manda Moises, Aaron i Miriam pa guia boso. Ku kiko mi por presentá dilanti di SEÑOR? Kon mi por duna Dios Altísimo honor? Mi mester hasi sakrifisio di kandela i ofresé mi mihó bisénan? SEÑOR lo keda satisfecho ku mil chubat’i karné, o ku riu di zeta di oleifi? Mi mester entregá mi yu hòmber mayó, sanger di mi sanger, pa purga mi mes piká? SEÑOR n’ bisa bo kaba, o hende, loke ta bon? I awor kiko SEÑOR ta eksigí di bo? Esaki so: praktiká hustisia, stima fieldat i konsultá Dios den tur kos. ‘ Mikéas 6:1-4,6-8


text:
Skirbi pa Clyde Harms
Dia 29 di Januari Elsa Lampe Saladin, viuda di nos inolvidabel amigo Charlie Lampe, a sufri un hemoragia cerebral. Pa e nochi di 30 pa 31 di januari, el a hala su ultimo rosea y Aruba a perde un muhe ehemplar.
Elsa tabata un yiu ehemplar. Pa hopi aña el a cuida su mama cu tabata malo y tabata keda na su cas y Elsa a carga e cruz ey no cu resignacion, pero cu amor profundo pa su mama.
Elsa tabata un esposa ehemplar. Tempo cu Charlie a bira malo y cu e mester a coy cama prome cu el a bay laga nos, Elsa a cuid’e cu e mes amor cu nan tabatin pa otro durante e decadanan cu nan a gosa di nan matrimonio feliz. Diasabra ora cu Elsa bay su ultimo lugar di reposo, e lo ta drumi banda di su estimado Charlie den cementerio Masonico “Acacia”.
Elsa tabata un mama ehemplar. Elsa tabata un compas moral pa su famia. Mimi, Maki y Lissy ta legado di un mama cu a duna su yiunan e afecto, amor, cariño y cuido cu hopi ta desea di a ricibi di nan mama. Despues cu nan a bay biba riba nan mes, e rumannan y nan yiunan tabata bishita Elsa casi tur dia y Elsa tabata contento di prepara cuminda pa comparti cu tur.
Elsa tabata un anfitrion ehemplar. Pa varios aña ami tabata miembro di un grupo di amigo cu tabata reuni na cas di Elsa cu Charlie. Semper Elsa cu su personalidad alegre y positive tabata percura pa tur hende sinti nan mes na cas. Semper e tabata sa co pa crea un ambiente di cordialidad den e grupo.
Elsa tabata un amiga ehemplar. E tabata un amiga den bon y den malo. Su amigo y amiganan semper por a conta riba dje. E reaccion di shock di su amigo y amiganan na e noticia di e atake y e fayecimento derepente di nan amiga Elsa ta muestra di e afecto, cariño y amor profundo cu nos tur tin p’e. Mescos cue e famia, nos tambe ta sufri e dolor y tristeza di a perde un ser keri manera Elsa.
Elsa por a bay laga nos, pero e recuerdonan di Elsa lo ta cu nos te dia cu nos tambe lo laga e bida aki.
Na Mimi, Lissy, Maki y nan famianan hopi forsa. Cu Elsa drumi dushi den brasa di nos Señor. [email protected]


text:
Diaranson prome cu 8’or mainta autoridad a start un investigacion grandi na costa di Koraal Tabak ora cu a topa cu varios curpa sin bida. E prome indicacion ta cu ta trata di Venezolanonan cu a purba na crusa lama y yega Curacao ilegal via di lama cu speransa pero nan a hayanan den problema riba lama y a perde nan bida.
A topa cu dos curpa di hende homber y dos di hende muhe sin bida. Polis a cera e area completo pa sigui cu e investigacion, a topa cu partinan di boto kibra cu ta indica cu boto lo a kibra cu nan na costa y asina algun a logra salba pero cuatro no. Segun informe cu e boto tabata tin 38 persona abordo pero ta 4 persona a fayece cu nan curpa a yega costa pero falta 19 mas debi cu algun so a logra scapa.
Algun imagen ta cortesia di Noticias Curazao.


text:
ORANJESTAD – Awe dialuna ta rance sali otro siman mas di ABBA su campeonato di baseball AA ora cu Red Machine y e ekipo di Scorpions topa otro. Siguientemente e schedule completo pa e siman aki.
Diabierna anochi lo tin transmission envivo atravez di iTV Canal 49 cu e partido di siman Freezone Rockets y e ekipo di Braves.
Nos di Sports Zone Aruba ta invita e fanaticonan di baseball pa bin apoya nan ekipo favorito. Entrada ta solamente 5 florin y tur wega ta cuminsa pa 7:45pm mientras cu diasabra so ta cuminsa 6:00pm na Nadi Croes/Crismo Angela Ballpark na Santa Cruz.


text:
Huidige artikelen
Artikelen uit juli 2016
27-7-2016 - A manda aanmaning pa esnan cu no a cumpli cu nan areglo di pago
Unabes cu kibra e areglo, e cliente lo mester paga su debe den un solo biaha
Lees meer...
17-7-2016 - Dialuna y diamars e seccion 'Servicio pa cliente' lo tin otro orario
E seccion 'Servicio di caha' si ta habri segun e orario normal
Lees meer...
12-7-2016 - Diaranson y diahuebs e seccion 'Servicio pa cliente' lo tin otro orario
E seccion 'Servicio di caha' si ta habri segun e orario normal
Lees meer...
4-7-2016 - Diaranson y diahuebs e seccion 'Servicio pa cliente' lo tin otro orario
E seccion 'Servicio di caha' si ta habri segun e orario normal
Lees meer...


text:
KOMUNIKADO DI KUERPO POLISIAL KÒRSOU
421 / 2018
12 òktober 2018
Kontròl di tráfiko.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djabièrnè 12 di òktober 2018, personal di ‘High Impact Team’ konhuntamente ku tim di Mantenshon di Òrden Públiko, a tene kontròl dirigí riba velosidat / i tráfiko general. E kontròl aki a tuma lugá entre 09.10 or pa 12.00, na altura di Nijlweg den direkshon di Plasa Hariri.
A partí un total di 141 prosèsverbal pa e siguiente infrakshonnan:
Manehá un vehíkulo sin:
reibeweis bálido;
ku e impuesto di vehíkulo ta pagá
seguro bálido;
karchi di kùr bálido;
faha di seguridat bistí
Manehá un vehíkulo:
ku plachi di number invisibel
surpasando e velosidat permití
ku glas skur.
Durante di e kontròl aki polis a kita 4 vehíkulo i a detené 2 persona ku no tabatin nan dokumentunan nesesario pa por permanesé riba nos isla.
Nan a keda trasladá pa Departamento di Imigrashon pendiente nan deportashon.
E kontròlnan aki ta kontinuá.


text:
Minister Suzy Camelia-Römer, di Salú, Medio Ambiente i Naturalesa ta organisá e promé ‘International Congress on Traditional, Complementary & Integrative Medicine’ na Kòrsou ku oradornan internashonal i lokal
WILLEMSTAD- Dia 22 i 23 di yüni próksimo, Minister Suzy Camelia-Römer huntu ku su Ministerio di Salubridat, Medio Ambiente i Naturalesa ta organisá un kongreso tokante integrashon di Medisina Tradishonal, Komplementario i Integrativo den nos sistema di salubridat. Den e kuadro aki a invitá oradórnan lokal i internashonal di entre otro Colombia, Hulanda, India i tambe representashon di e Organisashon Mundial di Salú (OMS/WHO) i e organisashon di salú di nos region di Amérika i Karibe, esta Pan American Health Organisation (PAHO) pa kompartí nan vishon, konosementu i ekspertisio riba e tema.
Manera palabrá den e programa di gobernashon di gobièrnu formanan di Medisina Tradishional, Komplementario & Integrativo (MTK&I i na Ingles Traditional, Complementary & Integrative Medicine, esta: TC&IM) ta parti di e vishon ku gobièrnu di Kòrsou ke konkretisá riba termino korto. E vishon di gobièrnu ta pas den e vishon i strategia di Organisashon Mundial di Salú (OMS) , ku ta enfatisá ku e tradishon di un pueblo pa tratamentu di salú, por ehèmpel ku yerba i otro sistemanan natural mester keda inkorporá den e sistema formal di salú di e pais. Minister Camelia-Römer komo Minister enkargá ku salú públiko tin e tarea pa implementá e vishon aki i ta enfatisá ku kada hende meresé un estado físiko, mental, emoshonal i spiritual salú pa por forma parti di un sosiedat sano.
Komo parti di e trayekto pa yega na e meta menshoná, señora Minister Camelia-Römer a instalá un grupo di trabou di “Wellness” ku tin e tarea pa kordiná, guia i desaroyá e base legal pa regulashon di praktiká, praktikádo i produktonan (PPP) di sistemanan di kuido i medisina tradishonal, komplemetario i integrativo. Mas aleu, resientemente Minister Camelia-Römer realisá un viahe di trabou na Macau SAR, China i a partisipá na un workshop di tres dia organisá pa OMS ku a trata integrashon apropiá di MTK&I den paisnan su sistema di salú i servisionan di salú, garantisando seguridat p’e pashènt dor di regulashon i legislashon i kontrol riba kalidat.
Ku e empeño pa informá stakeholder-nan lokal i komunidat en general, a organisá e kongreso ku e meta pa a base di konosementu i eksperensia di ekspertonan lokal i internashonal i e mihó práktikanan den otro pais, hiba un diskushon ku mente habrí riba e oportunidat pa integrá MTK&I di un manera responsabel den e sistema di salubridat di Kòrsou.
Presentadornan lo ta entre otro, dr. E. Bolastig i dr. Daniel Gallego representando Pan American Health Organisation (PAHO); dr. Sangyoung AHN representando e Organisashon Mundial di Salú (OMS/WHO); señora Goethart di Vereniging van Natuurgeneeskundige Therapeuten di Hulanda, dr. Pooja di universidat di Ayurveda Chaudhary Brahm Prakash Ayurvedic Charak Sansthan di New Delhi, India; dr. Pombo Ospina di Universidat Juan N. Corpas di Colombia; i di Kòrsou nos tin señora Dinah Veeris, konosedó di yerbana; señor Kenneth van Eer, terapeuta i presidente di Algemene Vereniging voor Natuurgeneeswijze di Kòrsou; Profesor dr. Sirving Keli MD, Ph.D.; direktor di Sektor di Salú na Ministerio di Salubridat, Medio Ambiente i Naturalesa, señora Jeanine Constancia-Kook MSc.; Direktor di Maneho na Ministerio Salubridat, Medio Ambiente i Naturalesa; dr. Jan Huurman, Inspektor General di Salú; i dr. Yves Schoop i sra Kora Juliana di e grupo di trabou di Wellness instalá pa gobièrnu. Na final lo tin un seshon di diskushon kaminda públiko por interkambiá ku e diferente presentadónan.
Djabièrnè 22 di yüni proksímo ta apertura di e kongreso di 6 or atardi pa 10 or di anochi den e sala “Atrium” na Renaissance Curacao Resort & Casino. Djasabra 23 di yuni ta kontinuá for di 9 or di mainta te 1 or di merdia. Entrada ta gratis i por registrá via email: congress.tcim@gmail.com òf yama number di telefon 4325802/4325807. Di antemano minister Camelia-Römer ta gradisí pueblo di Kòsou pa e sostén i partisipashon na “International Congress on Traditional, Complementary & Integrative Medicine”.


text:
SAN JOSE, Costa Rica- Gobierno di Costa Rica a informa diahuebs cu el a otorga asilo politico na e defensor di derechonan humano Nicaraguense, Alvaro Leiva.
Leiva a huy di su pais door cu den su opinion su bida tabata core peliger den cuadro di un crisis sociopolitico violento, cu a cuminsa na april ultimo.
“Gobierno di Republica di Costa Rica a otorga oficialmente asilo politico na e secretario ehecutivo di e Asociacion Nicaraguense Pro Derechonan Humano (ANPDH), Alvaro Leiva”, e canciyeria Costaricense a bisa den un comunicado.
Asilo politico pa defensor di derechonan humano Nicaraguense
SAN JOSE, Costa Rica- Gobierno di Costa Rica a informa diahuebs cu el a otorga asilo politico na e defensor di derechonan humano Nicaraguense, Alvaro Leiva.


text:
Buzz
Dama ta bisti condom na su pia pa prueba cu no tin homber demasiado grandi
Pa tur e hende hombernan cu ta bisa cu un condom ta keda nan preta cu nan ta demasiado grandi pa un condom, wak esaki! Cantante Sueco Zara Larsson a saca un potret riba Instagram pa asina demostra tur hende muhe cu hende homber por papia coy kens ora nan bisa algo asina manera cu nan parti priva ta demasiado grandi pa fit den un condom.
Fifty Shades of Grey finalmente a hanja un rating
E ta e pelicula mas spera pa e aña aki y tur hende ta papia di dje. Pero tur hende tabata pensa ta ki rating e pelicula aki lo haya, bo lo pensa esaki sigur si bo ta un di e miyonesnan cu a lesa e buki.
Facebook ta pidi disculpa pa e post di ‘Year in Review’
Facebook su ‘year end review’ no a bay of pasa asina suave manera cu nan a kere cu esaki lo a bay. E red social ta pidi disculpa despues cu por lo menos un persona a keha cu ‘Year in Review’ genera automaticamente a trece recuerdonan amargo pe.


text:
ORANJESTAD (AAN) – Abogado mr. Yarzagaray a dicidi di cuestiona e tactica cu Ministerio Publico ta usa pa logra cu nan ta alarga casonan. E abogado a bisa Hues cu e ta haya cu e forma di actua aki ta mustra un forma di abuso di poder.
CASO DI VIOLACION POSPONI
E homber Venezolano biba na Aruba I. a presenta dilanti Hues pa e caso penal cu Ministerio Publico a cuminsa contra dje. Fiscal a bisa Hues cu ta acusa C.G.I. di a viola un dama riba 13 Januari 2018. Ademas Fiscal ta acusa di intento di viola un dama ilegal y a menaza e dama.
Fiscal a bisa Hues cu e caso ta pro forma pasobra a tuma DNA di e sospechoso I. y ainda e raport di NFI no ta cla. El a pidi Hues pa pospone e caso te dia 24 Augustus 2018 pa 9.30 di mainta.
Abogado mr. Yarzagaray a bisa Hues cu su cliente, I., a bisa cu el a tene relacion sexual pero no tabatin forzamento. Na opinion di e abogado, Fiscal ta bisa cu a manda DNA, siendo cu esey no ta necesario. E abogado ta haya cu no tin prueba.
CUESTIONA FISCAL
E abogado a sigui bisa Hues cu e forma di Fiscal pa pidi pospone e caso, ta otro forma cu Fiscal ta busca ta alarga e caso. E abogado a pidi Hues pa laga su cliente I. liber. Abogado ta cuestiona cu esaki ta mustra un forma di abuso di poder caminda ta viola e reglanan pa trata e caso na tempo.
E abogado a bisa cu e ta haya cu no tin ningun prueba contra e sospechoso.
REACCION FISCAL
Fiscal a bisa cu awor aki no ta al caso si e sospechoso ta culpable of no. El a bisa cu e dama a haci denuncia y el a reconoce e sospechoso. Tin declaracion di testigonan. Fiscal ta haya cu tin motibonan di peso y ta haya cu mester rechaza e peticion di abogado.
DECISION HUES
Hues a rechaza e peticion di abogado. Hues a bisa cu e ta pospone e caso pa dia 24 Augustus 2018. E sospechoso I. lo keda sera te dia di e caso.


text:
Sunday, August 19, 2012
E CAMINA Nos ta bibando den e dianan cu e Profeta Daniel a scirbi di dje bisando, “Hopi lo bai di un lugar pa otro pa aumenta sabiduria.” Lesa capitulo dies di Daniel pa mas splicacion tocante e tempo den cual a toca nos pa biba. Mas despues e Apostel Pablo ta yama e tempo aki como temponan peligroso. Lesa of pidi otro pa lesa pa bo den 2 Timoteo 3:1-5. Aki ta unda e sirbidor di Dios, e Apostel Pablo a spierta nos hopi adelanta tocante e dianan aki den cualnan nos ta bibando awe. E ta yama e dianan aki como temponan teribel: “Hende lo ta stimado di nan mes, stimado di placa, bromado, orguyoso, abusador, desobedecido na nan mayornan, ingrato, impuro, sin stimacion, ireconciliabel, mal lenga, sin dominio propio, grosero, ta odia loke ta bon, traidor, imprudente, soberbe, stimado di placer na lugar di stima Dios. Tin un forma di ta religioso, pero ta nenga su poder.” Amigonan y rumannan stima pa Señor nos Dios Su mes; nos no ta scirbiendo e cosnan aki pa otronan solamente; pasobra segun Scritura cu ta e Palabra di Dios bibo y santo, ta henter humanidad ta encera den e loke Spirito Santo di Dios ta bisa nos. Ehempel: Beibel ta bisa nos, tur di nos sin excepcion. cu no tin ni un hende husto, no tin ni un cu ta busca Dios. Segun Scritura, ta nos tur a bira inutil. Lesa Rom. 3:1-31. Ademas tin hopi otro Scrituranan cu ta spierta nos tocante e mes un berdad ey cu ta encera nos tur. E Apostel Pablo scirbiendo na un di e sirbidornan di Señor, ta spierta e sirbidor aki cu yama Tito, y a bis’e lo siguiente: “Recorda e puebel pa nan ta someti na e gobernantenan y autoridadnan, pa nan ta obedecido, pa nan ta cla pa haci tur loke ta bon, pa nan no papia malo di ningun hende, pa nan ta passible y tin consideracion y pa mustra berdadero humilidad na tur hende. Pasobra un tempo nos tambe tabata bobo, desobedecido, gaña y sclabisa na tur sorto di pashonnan y placernan. Nos a biba den malicia y envidia, odio y odiando un y otro. Pero ora cu e bondad y amor di Dios nos Salbador a aparece, El a salba nos, no pa motibo di e cosnan husto cu nos a haci, ma pa motibo di Su misericordia. El a salba nos dor di e labamento di nacemento di nobo y renobamento dor di e Spirito Santo, Kende El a drama ariba nos generosamente pa medio di JesuCristo nos Salbador, di manera cu siendo hustifica pa Su gracia, nos por bira erederonan, teniendo e speransa di bida eterno (Lesa Tito 3:1-7) Den un otro lugar, e Apostel Pablo ta bisa nos lo siguiente: Aki ta un palabra fiel cu ta merece aceptacion completo: “Cristo Jesus a bini den mundo pa salba pecadornan, di cualnan ami ta esun di mas peor. Pero ta pa e motibo ey mi a haya misericordia, asina cu den mi, e pecador di mas malo, Cristo Jesus por demostra Su pasenshi sin limite como un ehempel pa esunnan cu lo kere den djE, y ricibi bida eterno.” Anto e Apostel ta conclui cu e palabranan aki di gradicimento na Dios bisando: “Awor na e Rey Eterno, immortal, invisible, e unico Dios, sea honor y Gloria pa semper y semper. Amen.” (Lesa 1 Tim. 1:15-17) Amigonan di tur edad, nos no por nenga cu e mundo ta yen di sabiduria awe. Y sabiduria ariba su mes, no ta malo, ma ta hende a cai desde e cuminsamento di humanidad. Mira con asta den e isla cjikito aki cuanto maldad ta tumando lugar. Y apesar di esey, nos ta wordo considera como Cristiannan. Pero segun e palabra infalibel di Dios, tin solamente UN CAMINA, y UN SALBADOR. Señor Jesus Su mes mientras cu E tabata ariba e mundo aki den un curpa humano a bisa lo siguiente pa henter humanidad tende: “Ami ta e Camina, e Berdad y e Bida. Ningun ta bini cerca e Tata sino pa medio di Mi.”
Posted by Bicento & Betty Henriquez at 7:17 AM No comments:
Wednesday, August 15, 2012
Posted by Bicento & Betty Henriquez at 6:52 AM No comments:
Thursday, August 9, 2012
UN CREACION NOBO
Segun Scritura, FE ta bini via tendemento, y tendemento di e Palabra di Cristo. (Rom. 10:17)
Amigonan di tur edad: damanan y cabayeronan, e declaracion aki for di Beibel, y bo por busca den cualke Beibel cu bo ta desea; ta keda e berdad te na final di e mundo aki. Manera nos sabi, ta hopi religion tin den mundo. Pero, pa e autoridad di e Palabra di Dios, nos ta declara cu no tin salbacion den ningun religion, ni aki na Aruba, y na ningun otro parti di mundo. Pakico nos por bisa esey? Pasobra e Spirito Santo di Dios a inspira e Apostel Pedro pa bisa nos lo siguiente: “Y no tin salbacion den ningun otro, pasobra no tin un otro number duna na hende bou di cielo, pa medio di cual nos mester wordo salba.” (Echunan 4:12)
Awor por bin e pregunta: Kico ta di iglesianan; e ta malo pa bai na un iglesia? E ta malo y robes pa ta miembro di un Iglesia? Nos contesta ta esaki: Claro cu e ta bon pa nos ta miembro di un Iglesia. Pero nos mester tene cuenta cu un berdadero Iglesia ta unda e Palabra di Dios ta wordo proclama y siña. Un di e problemanan grandi cu nos tin cu e nomber Iglesia ta, cu nos ta considera e edificio unda nos ta reuni, como Iglesia. Pero e berdad ta, cu ta e keredornan, esta cada persona cu a repenti y ta kere den nos Señor y Salbador JesuCristo pa pordon di picanan, ta bira un miembro di e Iglesia di Cristo. Y hunto cu tur otro berdadero keredornan di henter mundo, nos ta miembranan di E IGLESIA DI CRISTO, Y DI DIOS. E Iglesia ta yama den Scritura: E Iglesia di Dios bibo,pilar y fundeshi di berdad.
Nos tur sabi e importancia di un fundeshi prome cu lanta un edificio. Den Lucas 6:46-49, Señor Jesus Su mes ta duna nos un spiertamento hopi cla tocante e importancia di un bon fundeshi, bisando “Pakico boso ta yama Mi Señor, Señor, y no ta haci loke Mi ta bisa? Ami lo mustra boso con e lo ta cu un persona cu bini cerca Mi, y tende Mi palabranan y pone nan den practico. E ta mescos cu un homber trahando un cas, kende a coba hundo y a pone un fundeshi ariba baranca. Ora cu un deluvio a bini (of un tempestad) esey a dal duro contra e cas ey, pero no por a sacudi e, pasobra e tabata bon traha. Pero esun cu a tende Mi palabranan, y no pone nan na practica ta igual cu un homber cu a edfica un cas ariba e tera sin un fundeshi. E momento cu e torente a dal contra e cas ey, el a basha abou, y su destruccion tabata completo.
Kisas nos por puntra: Ta di cual palabranan nos Señor ta papiando ey? E contesta corecto nos ta haya pa cuminsa, den e prome cuater relatonan den e Testamento Nobo, esta, Mateo, Marco, Lucas y Juan. Anto despues cu e Spirito Santo a bini nos tin e resto di splicacion den tur e cartanan te na e buki di Rebelacion. Pa e motibo ey ta di masha importancia pa nos habri nos oreanan y nos curason pa duna atencion na e palabranan cu nos Señor mes a papia pa cada uno di nos sin distincion di persona.
Laga nos mira un porcion chikito tocante e importancia absoluto di e palabranan di Señor. Consolando Su discipelnan prome cu Su morto ariba un crus, El a bisa nan lo siguiente: “No laga boso curason bira intrankilo. Confia den Dios, of: boso ta confia den Dios; confia den Mi tambe. Den e cas di Mi Tata tin hopi luga; si no tabata asina, Mi lo a bisa boso. Mi ta bai y prepara un luga pa boso, lo Mi bolbe y tuma boso pa ta cu Mi, pa boso tambe por ta unda cu Ami ta. Boso sabi e camina pa e luga na unda Mi ta bai. Thomas a bisa Jesus, Señor nos no sabi ta unda Bo ta bai, anto con nos por sabi of conoce e camina? Jesus a contesta, Ami ta e camina, y e berdad y e bida. Ningun, of Ni un ta bini serca e Tata, sino pa medio di Mi.”
Amigonan stima pa Señor Su mes. Esaki ta e berdad rebela na nos dor di nos Señor Su mes; y splica dor di Scritura. E unico manera cu nos por nace di nobo, ta pa medio di fe personal den Jesus, e Yiu di Dios, Kende a entega Su mes boluntariamente pa muri den nos luga, cargando nos picanan den Su curpa ariba e crus. Pa nos por bira un creacion nobo, den djE.
Posted by Bicento & Betty Henriquez at 8:42 AM No comments:
Subscribe to: Posts (Atom)